Singapore Cozah Nih Sai Ho Le Saphu Kep Zuar In Chawlehnak Cu An Phih Cang Lai A Ruang — Salai Ephraim Thawngpang\nSingapore Cozah Nih Sai Ho Le Saphu Kep Zuar In Chawlehnak Cu An Phih Cang Lai A Ruang\nJuly 23.2019 ah khan Singapore cozah nih a ram chungah Sai ho lawngte ‘ton 8.8’ le Saphu kep ‘ton 11.9’bak an tleih tiah theih a si.cun, hi tibantuk in Sai ho an tleih mi hi,an tleih mi Sai ho in an tuak i Sai 300 renglo hna ho a si tiah an chim.cu pin ah an tleihmi Sai ho hi American dollar phaisa in cun 1.29 million tluk man a si tiah an chim.\nCun, Saphu ket an tleih mi hi ‘ton 11.9’a si i American dollar phaisa in cun 35.7 million tluk man a si tiah an chim.Sai ho le Saphu kep an tleih mi hna a pahnih man tuak ah cun American dollar 36.99 billion renglo man bak an si.hi konghe pehtlai in Singapore Customs and Immigration and Checkpoints Authority nih an chim ningah cun hi tibantuk in Sai ho le Saphu ket kan tleih mi cu 2019 chungah kan tlei mi a tam cem nak a si tiah an chim.\nCun Singapore Customs and Immigration and Checkpoints Authority le National Parks Board pawl hna nih a si khawh chungin Sai ho le Saphu ket man cu rawh dih dingin timhlamhnak kan ngei tiah an chim.zeicahtiah cun hi thil a tuahtu hna hi Singapore, Democratic Republic of Congo nih ningcanglo in a tuah mithil a si caah Singapore ram in Vietnam ram ah luhter a si.\nCun,Vietnam ram in China ram ah luhter a si.a tutan ah hi tibantuk in kan tleih khawh mi zong hi China customs department hruaitu hna nih theihternak le thawngthanhnak an kan tuah caah kan tleih khawh mi a si.cu caah a rauh hlan ah Sai ho le Saphu ket in chaw a let mi hna cu an lam phih khar piak in Sai ho le Saphu a man khawh ti lo dingin rian t’uan a si lai tiah an chim.\nTagged Singapore Cozah Nih Sai Ho Le Saphu Kep Zuar In Chawlehnak Cu An Phih Cang Lai A Ruang\nSri Lanka Cozah Nih A Rammi Humhim Nak Caah Veto Power Thlali Chung A Hman Than Lai →\n← A Poi taktak si: A Tu Nai Te Ti Awk Ah Khan Australian Melbourne khua ah Vaal Dawt Bik Zathang Nih Mual A Kam Liam Tak


Nihin Myanmar Lamzawhnak ah Minung 3 Nunnak Liam – THE CHIN JOURNAL\nNihin Myanmar Lamzawhnak ah Minung 3 Nunnak Liam\nMarch 8, 2021 March 8, 2021 | The Chin Journal | Hakha, Chin State\nNihin Myanmar ramchung ralkap uknak duhlo lamzawhnak ah khuapi tampi ah ralkap le palik nih meithal in an kah hna caah a nunnak a liammi minung 3 an um, tiah theih a si.\nIrrawaddy ramtthen, Phyapung khua i ralkap uknak duhlo lamzawhnak ah palik nih meithal kuan taktak in an kah hna caah minung pakhat a nunnak a liam i a dang minung 6 hliamhma an pu hna.\nNihin chun Phyapung khua ah palik nih an tlaihmi pawl thlah ding in khuami hna nih palik sakhaan hmai ah an kal hnawh hna i, cu lio ah cun palik nih meithal kuan taktak in an kah hna caah kum 30 a simi U Thiha Soe a nunnak a liam hi a si.\nPhyapung khua i hliamhma a pumi minung 6 lak ah hin minung 2 hi an hliamhma a fak ngaingai.\nKachin ramkulh, Myitkyina khua lamzawhnak ah ralkap nih meithal in an kah hna caah pa pahnih an nunnak a liam.\nMyitgyina khua, Aung Nan Catholic Church pawng i lamzawhtu pawl cu ralkap nih an kah hna caah kum 63 a simi U Cho Tha le kum 23 a simi Ko Zin Min Htet an nunnak a liam.\nMinung pahnih an nunnak a liam pin ah a dang minung 5 hliam fak an tuar i, a tlawm bik minung 10 zong tlaih an tong.\nNihin Myanmar ramchung lamzawhnak hmun kip ah ralkap le palik nih mitthli bomb, rubber kuan le kuan taktak pawl in ruru hranghrang in mibu an tthen hna.\nMandalay khua ah cun ralkap motor nih lamzawhtu pawl a pah hna i, motor in pah a tong i a tlurilmi pawl cu ralkap nih tanbo in an tuk chih hna. Mandalay ah hin ralkap motor pah ruang ah minung 5 an i hliam.\nCun, Pathein, Dawei, Lashio, Hintadah, Mawlamaing, Bamaw, Naypyidaw le Lattpada tibantuk khua pawl zong ah ralkap le palik nih lamzawhtu pawl ruru hranghrang in an tthenhmal hna, an tukvelhnak ruang ah hliamhma a pumi an tampi.\nNihin cu “Vawleicung Nu Hna Ni” (International Women Day) a si bantuk in Myanmar ramchung lamzawhnak kip ah nu hna nih an hni thantar ah hmang in ralkap uknak duhlonak an langhter hna.\nMyanmar ralkap nih uknak an chuh ni Feb. 1 hnu in atu tiang ah minung 60 leng an nunnak a liam cang, tiah lamzawhnak ah a nunnak a liammi hna cazin a latu Heroes of Myanmar website nih a langhter.\nCherhchan: Myanmar Now, RFA, BBC


Thawngpang A Chia Chin Lengmang Cang! Tuluk Thiamsang Pawl I Ruaih In An Kan Chekhlat Cang Lai! – Chin 11 News\nThawngpang A Chia Chin Lengmang Cang! Tuluk Thiamsang Pawl I Ruaih In An Kan Chekhlat Cang Lai!\nZeitindah Kan Au Lai? Thaikip lei cun tleicia Dr. Sang Awr bia hun i lak ahcun ‘mi ninghngal’ pawl nih ram mi kan maivai (internet) hman ning kha Tuluk thiamsang pawl i ruaih in an kan chekhlat cang lai. Tuthla 28 tiang vawleipi he pehtlaihnak chah dawh ti zong thawng a chuak. Lailei ko hi ka lungre nan thei pah. Nain nan ṭih lo ti ka hmuh tikah ka tha a tlung ṭhan. Ka chungkhat chung in Cozah rianṭuan pakhat nih nizaan ah CDM ah a rianṭuanṭi hawi dihlak he hman an i thlaknak le an i telnak a hun ka chimh.\nA bia ka hun char. “Kan miphun kan khua ram mipi nih duh lo mi uk tu sin cun kan i ttom kho ve lo tihi kan lungput a si” a ti. Kai uang. CDM ah zeitluk in kan chap khawh lai timi le CDM hi zeitluk in kan tlaihbawh khawh lai timi lawng a tang cang ko. Hi cenghngia pawl reem khawhnak cu an sin i ṭom lo kha a si ko. Ngunkhuai pek lo ding. Ralkap chawlehnak paoh cawk lo ding, lottery hmanh cawk lo ding ti khi atulio ah kan tuah khawh mi a pelpawi ah an cang.\nKawl mipi cu an thin a lin. Hruaitu Daw Suu chuah ding le 2020 thimnak teitu, mipi cozah nunter ṭhan hna a tutiang a biapi in an aupi. A puan deuh ko tiah ka ruah. Cu ca ah Tlangcung mi nih cun a cunglei au ning phun hi i thim usihlaw Media ah biatak deuh in cuang kho seh ti ka duh ngaingai. Hi vial in hun si rih seh. Credit: Salai Tial Hram Ling


A Fanu Thla 5 Long A Si Rih Mi Ai Pom Pah I, Inn Dot In Thi Lak In A Zuang – Chintanbo\nA Fanu Thla 5 Long A Si Rih Mi Ai Pom Pah I, Inn Dot In Thi Lak In A Zuang\nVawlei cung ummi minung a hopaoh hi lung rethei bal lo mi kan um la lo dah! Lung retheihnak kan ngei cio ko lai tiah ruah nak ka ngei. Kan lung retheihnak ai dang cio i kan ton mi zong ai dang cio. Asinain lung retheihnak kan ton tikah kan ruahnak le kan thin lung vialte control kho tu cu kan mah hi kan si. I control khawh bak nai zuam ah cun thil tha lo na ruah mi vialte chung in na luat ko lai. Asinain thil tha lo na ruah mi control timh nak ngei lo in na lung retheihnak kha na ruahchih peng ah cun thil tha lo cu na cungah a tlung ko lai.\nHong Kong khawpi ummi kum 34 mi Luo Lili cu mirum taktak khi a si. A pa zong China mirum minthang pakhat a si. Luo Lili cu USA ram ah a chuak i, American-Chinese a si. Company tampi a ngei i, a company min cu TriBeluga ti a si. Ram dangdang ah khual a tlawng tawn mi a si i, vawlei cung i minthang former Secretary of State Hillary Clinton, former California Gov. Jerry Brown le singer Rita Ora pawl he zong an ai tawng cang mi a si.\nPasal a ngei rih lo nain fanu te thla 5 mi a ngei i, vawleicung ro le thilri vialte cu a ngei dih ko nain a hnangam kho lo. A hawi le pawl nih Luo Lili hi lungdonghnak a ngei tiah an chim i, January 6 ahcun a inn tual ah thicia in an hmuh. A fanu thla 5 mi cu ai pom buin amah apartment inndot cung in a zuang.\nTaklawng in arak um i, an nufa in a hmun ah an thi. A hawinu Alice Chiu Tsang Hok-Wan nih a chim ning ah cun ‘a tlangval (darling) pa hi a dawt tuk nain a tlangvalpa nih thit a dub rih lo. Nau a pawi lio ah i um nak ding kong an chim tti nain a tlangvalpa nih i thit umh a manh rih lo nak kong a chim hoi.\nA naupawi mi cu a hrin can a za i, dam le lunglawm tein a hrin. A fa ruangah a pa he kan karlak a tha deuh ko lai tiah a ruat nain an karlak thil cu zeihmanh a tha hlei lo. Fa a hrin piak hnu zongah ai manh lo nak kong a chim peng rih tikah lungdong in mah bantuk thil a tlung ko lai tiah a zumhnak le a ruah nak cu palik sinah a chim.\nTthit umhnak an tuah rih lo ruangah a tlangvalpa min cu a rak thuh peng. Palik pawl nih a thihnak a ruang cu an hlathlai cuahmah lio a si. A inn chung vialte an check nain ai thahnak konglam le a lungfonghnak catial mi zeihmanh an hmu lo. Cu caah lam dangdang in a thih nak kong hi theih i zuam in an hlat cuahmah lio a si. Credit: Zonews\nDemocrats pawl nih Vice President Mike Pence cu 25th Amendments hmang in President Donald Trump phuah dingah


Kawl Ram In A Rak Lut Mi Kuvathei Cu Champhai Mino Bu Nih An Khang Ruang Ah A Herh Ning In Police Nih Tuan Vo An Lak Lai – Thechinlandtoday\nKawl Ram In A Rak Lut Mi Kuvathei Cu Champhai Mino Bu Nih An Khang Ruang Ah A Herh Ning In Police Nih Tuan Vo An Lak Lai\nadmin December 20, 2021 Leave a Comment on Kawl Ram In A Rak Lut Mi Kuvathei Cu Champhai Mino Bu Nih An Khang Ruang Ah A Herh Ning In Police Nih Tuan Vo An Lak Lai\nChamphai Deputy Commissioner Pi Maria CT Zuali le a tang riantuan hna nih ram leng(myanmar) in kuva thei Mizoram ah a lutmi an rak tlaihmi cu Champhai Mino bu nih an duah tiah theih a si. December 18 , zan suimilam 8 hrawng ah khan Champhai DC Pi Maria CT Zuali le a riantuan hawi hna cu Farkawn lei in an kir lei ah Myanmar lei in kuva thei phur motor 9 an hmuh i, an lak i pahnih cu an zaam manh.\nA zaam manh lo mi motor 7 cu an dirter hna i ramdang in a lut tiah ruahmi kuva thei bag 180 an tlaih. Kuva thei an tlaih mi dihlak man ah hin India phaisa sing 42 man hrawng a si lai, tiah an tuak.Hi kongkau ah hin Lalhruaitluangi, Chaltlang Lily Veng, Aizawl um mi nih cun Champhai palik sin ah First Information Report(FIR) a pek.\nFIR i a langhning ah cun Champhai DC Pi Maria CT Zuali le a naule hna nih a kuva thei phurtu motor pali cu an tlaih i, a kuva thei quintal 120 hrawng cu ram leng theitlai a si le silo fianh ta hmasa loin an duah piak, tiah a tial. Hi leng ah hin a motor mawngtu driver mobile phone a laakpiak hna i, aho ta a si zong an fianh hmasa lo caah Kuva thei duahtu hna le a tlaitu Champhai DC le a Naule cung ah a herhning in tuanvo la ding in palik a hal hna.\nNHM Kuttang Cozah Rian Tuan Mi Duh Lo Nak A Lang Ter Tupawl Dantat Khawh An Si Nak A Ruang →\n← Daw Aung San Su Gyi Cu A Sual Kawl Rih An Duh Caah Maw Zung An Ching Ni Cu An Thawn Than Hoi Hnga


Bar And Bed URT i Suratthani, Thailand : Boka nu!\n8. Reception Working Hours: from 06:00 to 23:00. Visa regler för boendet\nVisa alla Suratthani Bed & breakfast


Chin State Chief Minister Salai Lian Luai Nih Suu Kyi Pi Le Pu Kha Pastor An Si A Ti. – Chuncha News\nChin State Chief Minister Salai Lian Luai Nih Suu Kyi Pi Le Pu Kha Pastor An Si A Ti.\nChin State Chief Minister U Lian Luai said that the grandparents of Daw San Su Kyi (Aung SAN’s parents) were pastors. Chin State Chief Minister Pu Lian Luai nih Suu Kyi pi le Pu kha Pastor an si a ti. Voice record ka ngei. Nihin ah Lungcawi khua ah a chimmi a si. Credit: Salai Ngun San Aung\nRelchap ding << Congratulation to SALAI LIAN LUAI: newly appointed CHIEF MINISTER of the Chin State government. Thimnak lioah minung 6 an i cuh i, mee 5,616 (49%) in a rak tei. A teinak a sang. Kan lawmhpi hringhran! Biachokvai (unconfirmed news) sawh ah khuaruat huaha loin thang ngai in kut bengh colh a hmangmi vialte ralrin a herhnak zong a hun langhter rua, ka ti.\n“Salai” timi a “official name” ah a khumh chihmi hi Chinmi caah a biapi ngai dingmi “landmark” a hun si. “Salai” timi “identity” kha “legal name” ah a hun fehnak le tuanbia thar a tialni zong a si te men lai. “Salai” tiah ibunh hnu cun “Pu” le “U” ti mi “honorific title” kha betpiak chap a hau ti lo. “Salai” timi hmannak ah upa le hngakchia timi zong a um lem lo. Pre-Bagan period ah minthang paralttha Pyu-Sao-Hti cu “Shan” asi tiah an fehter khawhnak cu a min ah “Sao” a rak ikhumh ngelcel caah asi.\nTutan ah Mon min “Naing” nih Union Minister, Karen min “Mahn” nih Amyotha Hluttaw Speaker, Shan min “Sai” nih tulio VP, Kawl min “U” nih President, Kawl nu “Daw” nih Union Minister, Pwo Karen nu “Nan” (Nan Khin Htwe Myint) nih Karen CM an hun tlaih cio asi ahcun Chin “Salai” zong CM ah a hun chuah awk cu asi ve ko lo maw? Ramkomh Kawlram hi “identity” phunphun a ngeimi miphun hna in dirhmi a sinak zong hi zawn nih a hun langhter khun.\nAsho Chin unau nih “Salai le Mai” phung ningin pawmpiak dingah Mirang Governor sin nawl an va hal lioah Governor nih a sullam a rak hal hna i, a tanglei bang an rak chimh (Dr. Salai Tun Than tialning). “Salai” timi sullam cu: ”pa ralttha, teimaknak le teirialnak lungput a ngeimi zumhtlak pasaltha, a chia le a tha thleidan khawhnak a ngeimi pafim, saram le thilnung cungah zaangfah zawnruah dawtnak lungput ttha a ngeimi pa” tinak a si, an ti.\n“Mai” timi sullam cu: ”chung le leng a nun ai dawhmi, inn zohkhenhtu ttha, mahnak upa a upat thiammi, pasal le fa le a zohkhenh thiammi, zaangfahnak a ngeimi, mah nunphung a upat i zulh ai zuammi, fa ngeih khawhnak a ngeimi le a zohkhenh a conghram khomi” tinak a si, an ti. Chinram uktu ah “Salai” kan hun ngei cang hna lai. “Mai” nusalttha tampi an chuah zong kan herh ngai rih ko lai. Kan CM thar nih “Salai” hi aa khumh sawhmi asi lo––”Salai le Mai movement” lio tein a rak cawlcangmi asi ve, an ti.\nCucaah kan media nih amah a min a tial ning tein “Salai” hi a philh philhpiak lo ding asi zungzal te lai. Min hi a ngeitu an mah tial ning tein tialpiak le auh hi anmah upatnak asi. “Salai” timi lungput taktak he Chinram a hruai khawhnak hnga Pathian nih fimnak, tthawnnak le daihnak he lamhruai hram ko seh. Note, Mah hi Salai Lian Luai CM atling lio i Salai Van Lian Thang nih a lawmhpinak cabia kha a si.\nSalai Benjamin Sum Music Video Thar Cu, Tha Kho Tuk Ee\nVice President Pu Henry Van Thio Hi Chinmi Nih Vote Pek Rih Uhsih, Abik In Thantlang Khua Nih Cun Pek Ding Asi


Kyaw Hein Who Is Very Strong In Art Are Not Easy To Get Back - The Chin Celebrities\nKyaw Hein Who Is Very Strong In Art Are Not Easy To Get Back\nJuly 16, 2020 hleicung@gmail.com Myanmar 0\nNyi Nyi Maung San Chaung- Thu Thu, a make-up artist, says that it is not easy to become a professional artist who can make the audience laugh as much as they thought, and people like Kyaw Hein, who is very strong in art, are not easy to get back.\nMemories with U Mann Win he also shared his fears with Kyaw Hein. U Kyaw Hein U Mann Win Thu Thu Nyi Nyi Maung San Chaung. We try to create a variety of entertainment for the audience.\nNyi Nyi Maung san Chaung – thu thu hi kan theih cio mi asi ko lai. Kawl ahcun min thang ngai mi asi. Kyaw Hein a thihnak kong he pehtlai in a chimh mi abia asi. Lemcang thiamnak lei ahhin professional dirhmun vun phan kho ding hi a fui hrim hrim mi asi lo. A bikin Kyaw Hein bantuk mipi lung a lak kho ding le mipi nuamnak a pek kho ding minung hi vun hmun kho than a her tuk cang lai hmuh kho zong a si ti lai lo.\nKyaw Hein Philh lo nak ah U Mann Win nih zong Kyaw Hein a tihzah nak kong kha a kan chim U Kyaw Hein U Mann Win Th Thu Nyi Nyi Maung San Chuang tiin mipi caah inuamnak ding tete tampi kan rak izuam kho.\nဦးေက်ာ္ဟိန္း၊ ဦးမန္း၀င္းလုိ လူေတြက ျပန္မရႏုိင္ေတာ့ဘူးဆုိတဲ့ သုသု\nပရိသတ္ကုိ ရယ္ေမာေပ်ာ္ရႊင္ေအာင္ လုပ္ႏုိင္တဲ့ ပညာရွင္ဆုိတာ ထင္ထားသေလာက္ ေပၚထြန္းလာဖုိ ့မလြယ္သလုိ အႏုပညာဖန္တီးမႈအားမွာ အားေကာင္းလြန္းလွတဲ့ ဦးေက်ာ္ဟိန္းလုိလူမ်ဳိးေတြကလည္း ျပန္ရဖုိ ့မလြယ္ေတာ့ဘူးလုိ႔ မိတ္ကပ္ပညာရွင္ ညီညီေမာင္(စမ္းခေ်ာင္း) – သုသု က ေျပာပါတယ္။ ဦးမန္း၀င္းနဲ႔ အမွတ္တရ၊ ဦးေက်ာ္ဟိန္းနဲ႔ေၾကာက္ခဲ့ရတာေတြကုိလည္း ဖြင့္ဟပါတယ္။ #ဦးေက်ာ္ဟိန္း #ဦးမန္း၀င္း #သုသု #ညီညီေမာင္စမ္းေခ်ာင္းပရိသတ္မ်ားအတြက္ ေဖ်ာ္ေျဖမႈမ်ဳိးစုံ ဖန္တီးပုံေဖာ္ၾကိဳးစားေပးေနပါသည္။\nPosted by AKonThi on Wednesday, July 15, 2020\nNawarat Has Arrived In A Peaceful Place


Dawtmi:USA laimi sin ah’A biapi tuk mile lawmnak thawngthanh. – Lai Lungrawn Post\nDawtmi:USA laimi sin ah’A biapi tuk mile lawmnak thawngthanh.\nNovember 15, 2020 November 15, 2020 admin Thawngpang\nUSA um kan miphun hna caah biapi taktakmi si hih. Daithlan awk ttha lai loh. Rammi sinak (citizenship) soknak ah atanglei i website kan langtermi ahkhin hei kal law ttha tein rel law hlathlai rak izuam hrimhrim ko. US ram um i, rammi sinak na ngeih lo ahcun thimfung (vote) na thla kho lai lo i, na caan ttha ngeihmi zong a tlawm tuk lai. Atanglei ahhin USA ram ummi Immigration ah rianttuanmi Salai Van D Ceu nih tlawmpal avon ttialmi hi rel law cucun website link ahkhin kal law rak hlathlai ve hrimhrim te.\nSalai Van D Ceu FYI: Citizenship test kha tlawmpal an chapmi/remhmi a um. December 1, 2020 hlan ah a sokmi pawl kha cu a tthing ning te khan test asi rih ko lai. Asinain, December 1, 2020 hnu in a sokmi poah cu, an chap/remh tharmi in test tuah asi cang lai. A thar an tuahmi ahcun (questions 128) a um; 20 an in hal hna lai ii, 12 tal cu na hmaan a hau. Cun, peaking, writing le reading test zong kha, tlawmpal cu, a hlaan nak in an zoh deuh men cang lai. Mah kha Website (USCIS Anounces) Hi Hmet (click) law lungfim tein rel le hlathlai rak izuam ko ne. Theihtlei ah atanglei Ralkap nih democracy phunglam an sermi hi rak rel ve.\nRelchap:Trump cu a tu hi Voter Fraud a buaipi cuah mah lio asi. A tu tiang ah thil diklo tampi a um timi cu a hmuh deuh deuh. Phung ning tein thlak mi Legal Votes a hmuh zat zong a tam chin lengmang cang, vote tam taktak a hmuh chap. Hi hi official tein nawl ngeitu hna nih an rel piak duh te lai maw timi tu aa fiang rih lo. Hi kong hi a mah Donald Trump bak nih a van langhter than mi asi.A tanglei ah tling deuh in van rel.\nRelchap a duh mi caah:Tutan thimnak ah Donald Trump cu Biden nih atei cang tiah main stream media pawl nih thanhnak an tuah len cang. Nain phungning tein thanhnak ngaingai cu um dawh si loh.\n2021:Kawlram President hi’Henry Van Thio si daw asi cang hi’Lawm a um bak cang.\nTrump nih:Doctor bawi 5 le Award 30 a nga’Biden cu pakhat te lawng a ngami asi.


by lemmiwinx ¦ Thu Sep 20, 2018 2:27 pm ¦ Forum: News & Current Events ¦ Topic: Trump will eventually destroy the US economy ¦ Replies: 42 ¦ Views: 654\nby lemmiwinx ¦ Thu Sep 20, 2018 2:17 pm ¦ Forum: Pictures ¦ Topic: Post Your Politicuck Pictures Here ¦ Replies: 354 ¦ Views: 21188\nby lemmiwinx ¦ Thu Sep 20, 2018 2:03 pm ¦ Forum: Pictures ¦ Topic: Post Your Politicuck Pictures Here ¦ Replies: 354 ¦ Views: 21188\nby lemmiwinx ¦ Thu Sep 20, 2018 1:50 pm ¦ Forum: News & Current Events ¦ Topic: Trump will eventually destroy the US economy ¦ Replies: 42 ¦ Views: 654\nby lemmiwinx ¦ Thu Sep 20, 2018 1:16 pm ¦ Forum: Music ¦ Topic: Queen Latifah tits up? ¦ Replies: 4 ¦ Views: 912\nby lemmiwinx ¦ Thu Sep 20, 2018 1:05 pm ¦ Forum: News & Current Events ¦ Topic: Trump will eventually destroy the US economy ¦ Replies: 42 ¦ Views: 654\nby lemmiwinx ¦ Thu Sep 20, 2018 12:37 pm ¦ Forum: The Swamp ¦ Topic: My paleo diet got run over by a fish and chips truck. ¦ Replies: 19 ¦ Views: 154\nby lemmiwinx ¦ Thu Sep 20, 2018 12:26 pm ¦ Forum: News & Current Events ¦ Topic: ********* EBWF NEWS ALERT ************ ¦ Replies: 489 ¦ Views: 40424\nby lemmiwinx ¦ Thu Sep 20, 2018 12:10 pm ¦ Forum: News & Current Events ¦ Topic: Trump will eventually destroy the US economy ¦ Replies: 42 ¦ Views: 654\nby lemmiwinx ¦ Thu Sep 20, 2018 11:43 am ¦ Forum: News & Current Events ¦ Topic: Trump will eventually destroy the US economy ¦ Replies: 42 ¦ Views: 654


CDM Tuah Tu Ralkap Pawl An Dir Hmun Cu Tang Lei Ban Tuk In Lang Ter A Si – My News\nCDM Tuah Tu Ralkap Pawl An Dir Hmun Cu Tang Lei Ban Tuk In Lang Ter A Si\nadmin May 14, 2022 Leave a Comment on CDM Tuah Tu Ralkap Pawl An Dir Hmun Cu Tang Lei Ban Tuk In Lang Ter A Si\nCouncil ralhraang hmaisuang camp in Officer pakhat le a dang rank ngei pakhat cu hriamnam tampi he CDM an tuah i Pyituh Pantaing phu nih sing 30 laksawng an pek hna lai i Runvennak lei Minister Zung zong nih laksawng an pek than hna lai tiah Pyituh Pantaing phu nih thawng an thanh.Ralhraang hmaisuang Camp in Officer pakhat le a dang rank ngei pakhat nih CDM tuah kan duh tiah Pyituh Pantaing sin ah pehtlaihnak an rak tuah hna.\nPyituh Pantaing hnu in NUG Runvennak lei Minister Zung le KPICT phu hna nih bawmhchinnak thawng in tlamtling tein an rak chuak kho. Hriamnam zong tampi an i chuahpi ca ah Pyituh Pantaing phu nih sing 30 laksawng an pek hna lai i Runvennak Minister Zung lei zong nih laksawng an pek rih hna lai. Ralhraang hmaisuang camp in hriamnam he CDM tuah a duh mi poh nih Pyituh Pantaing sin ah pehtlaihnak tuah khawh kan si ti zong phungning in thanhnak an tuah. Source: Khit Thit Media\nCouncil ralhraang hriamnam sernak Kah-Pah-Sah 23 (ကပစ ၂၃) in Sergeant Than Naing Soe cu hriamnam tling he Yaw Defense Force (YDF) sin ah CDM a tuah tiah YDF nih thawng an thanh.May 12 ah Sergeant Than Naing Soe cu MA 1 meithal zun khat, zenthong bawm 4 le zenthong 228 he, ralhraang tuahsernak tha lo ah ka tel duh ti lo ti in CDM a tuah. Sergeant Tan Naing Soe cu a herh mi bawmnak an pek i himnak hmun a phanh khawh naklai YDF nih an tawlrelpiak lio a si tiah kan theih.\nDoh Thlennak Kan Tuah Caan A Sau Tuk Cang Tiah Na Lung Dong Sual Maw →\n← SAC Pawl Guiter Tum In Nuam An Cen Cuah Mah Lio Ah An Phom Hna Minung Ceilak An Thah Hna\nKalaymyo Tahan veng chhungah laipui puakin in pakhat dengin, in neitu a hliam


Khuathar ah Meithal in Kah a Tongmi Pu Mang Cin Ruakthlaknak! – The Cherry Par\nKhuathar ah Meithal in Kah a Tongmi Pu Mang Cin Ruakthlaknak!\nNovember 13, 2021 November 13, 2021 Cherry News\nKhuathar ah Meithal in Kah a Tongmi Pu Mang Cin Ruakthlaknak\nNovember 10 zaanlei muilai ah a Hakha Khuathar an inn ah meithal in kah a tongmi Pu Mang Cin (kum 39) ruak cu November 11 chun ah an thlak, tiah thawng kan theih.\nUS ah a ummi Pu Mang Cin te chungkhar pa pakhat nih, “Zaanlei muilai ah khan Pu Mang Cin a nupi hi thlanglei inn ah ka kal ta lai a ti i a vung kal. A rauh hlan ah meithal kah thawng a theih i inn ah a kir tthan. Inn a phak tik ah cun Pu Mang Cin cu an pokhlat ah a rak ril cang,” tiah a chim.\nPu Mang Cin hi Contractor rian a ttuan pahmi a si i, a nupi hi cozah zung rianttuan a si. Fa panga an ngei.\nKha hlan ah khan Dalan tiah ralrin an rak pek bal tiah a chungkhar nih The Chin Journal ah an chim.\nPu Mang Cin Dalan a si le si lo kong ah The Chin Journal nih adangte in fehternak kan tuah kho lo. Ruakvui lai ah palik le ralkap pawl an ra i sibawi nih a ruak a check ta. Cu dih cun thlaan ah ttha tein an vui ko, tiah a cunglei upa nih a chim chap.\nHakha Ah Dalaan Tiah Zumhmi Thahmi Kongah Cheukhat Mipi Hmuhning A Dang Cio! Hakha ah, Dalan tiah zumh mi, Cun Warning pek cang mi an thah caah, a vawivai ngai mi le Dalan cu that hna hlah uh tiah, Fim ngai in a chim mi an um. Dalan ti mi hi, a sullam cu Miphun Leirawi tu, Miphun zuar tu tiah chim khawh si. Mah caah cu bantuk mah Miphun Ralhrang sin ah a zuar langmang mi cu, an Nunnak zuah ding lam cu a um hrimhrim lo.\n← Breaking News: Mindat-Matupi karlak ah SAC Ralhrang 70 Hrawng an Thi tiah CDF-Mindat nih Chim\nMizapi ralkap CDF Paletwa le Council ralkap ni thum chung pehzulh in an kap! →


"Phra Nakhon Si Ayutthaya Suphan Buri" Shop House long lease | Livinginsider\n"Phra Nakhon Si Ayutthaya Suphan Buri" Shop House long lease\nAll listing of Shop House for Long Lease in Phra Nakhon Si Ayutthaya Suphan Buri. Find your best home at Top property listing site\nCondos Long Lease in Ayutthaya, Suphanburi\nLivingInsider.com Has compiled the announcement, purchase and rent of land Whether it is vacant land, allocated land or land divided in With a whole new home New and second hand houses From housing estates Self-built houses and condo projects Including the announcement of buying and selling of land Whether it is vacant land, allocated land or land divided in Phra Nakhon Si Ayutthaya, Suphan Buri, which has a wide selection. At the cheapest price That everyone can own And if wanting to post, whether Long Lease, can sign up and post for free here\nเมื่อวันที่ 04/12/21 เวลา 01:16


LAUTU Archives -\nLMSZZ Jubilee Philh Lonak +Video\nSeptember 27, 2020 hleicung@gmail.com Leave a comment\nUnau Ttha le Liangdanh Tthan a thar hlam te bak a si rak ngai ve. 2005-2016 Delhi LMSZZ Jubilee philh lonak caah LMSZZ mino hna nih sakmi a si. 2020 lawngah kan vun chuah khawh. Fungkhat te hi a si. LMSZZ hla hi a um bal thengmi a si lo\nKhuaza Ramkip Um Lautu Unau Hna\nAugust 24, 2020 hleicung@gmail.com Leave a comment\nLutuv Chin Christian Church (LCCC, Kansas) chungtel a simi Hnaring khuami Pu Bawi Tin le Pi Sui Ci hna i an fale pathum lakah a pahnihnak Nu Rebeca Van Sui Par (kum 11)nih sertu a pa Pathian sin ah a kan dinh tak tiah thawng kan in thanh hna. A\nIndependent le Pyithu Hluttaw theng zei ruang dah ka thim\nAugust 8, 2020 hleicung@gmail.com Leave a comment\nZei ruangah dah Pyithu Hluttaw ah Independent in MP cuh kaa timh? Independent dirhhmun in 2020 thimnak ka luh ve tikah a ka dawtu nu le pa, u le nau tampi nih an ka lawmpi lawng si loin, thla zong fakpi in an ka campiak cio. Cu lawng si loin,\nLautu Kan Asi Cauk A Chuah Cang\nJuly 23, 2020 hleicung@gmail.com Leave a comment\nLautu Miphun cu Holh le Caa aa ngeihmi Miphun tling kan si. Ram kan i ngeih, kan ram kan dawt, kan nunphun kan upat. kan miphun kan dawt, kan nungphun kan upat. Kan nunning a thiang hlin lairil thai Unau kan si dih. Vulei cung ah a nungmi miphun hna\nChin Ram Chungah Miphun Pakhat Asi Ve Mi LAUTU Hla +Video\nJuly 9, 2020 hleicung@gmail.com Leave a comment\nVulei cung ah a nungmi miphun hna hi tuanbia an ngei zungzal. Tuanbia a ngei lo mi miphun cu miphun tlau ansi. Zeicahdah miphun pakhat nih tuanbia ngeih lo lak in an tlau khawh ti ahcun a hramthok tein an miphun minung hna nih an tuanbia kha zei an rak\nMipi Sin Ah I Theiter Nak + Video\nJuly 2, 2020 hleicung@gmail.com Leave a comment\nThazaang pek cio hna u sih Thantlang peng Surngen Ohsuh Tisen khua mi asi. Salai Do Khar hi Independent in ka um lai a ti caah chance tam deuh cu a ngeih ko a ruangcu NLD le CNLD nih Independent aum mi cu pehtlaih kho peng an si caah a\nKa Zahpi Lo Lautu Roling Seh Miphun Tuanbia Ah\nJune 29, 2020 hleicung@gmail.com Leave a comment\nLMSZZ nih 2020 Election Ah Zei Party Dah Vote Kan Pek Awk An Si\nJune 16, 2020 hleicung@gmail.com Leave a comment\nZei party dah chinram a daw bik lai zei party dah ram a sersiam kho bik lai zei party dah vote kan pek lai tiin chin miphun caah challenges November, 2020 Election hi a si ko lai nain LMSZZ caah cung CNLD party hi vote kan pek ding asi. Pyine\nRev.Dr Ngun Ling Lautu Miphun Dihlak Sinah Theihternak\nMay 8, 2020 hleicung@gmail.com Leave a comment\nLautu Miphun dihlak Sinah Theihternak Cakuat (Open Letter to all Lautu People) by Rev. Dr. Samuel Ngun Ling “Lautu” Min Dirpi a Herhnak a Ruang (10)Lautu” cu Kawl cozah nih an cohlanmi miphun 135 chungah aa khumh cangmi kan miphun min asi. “Lutuv” timi cu kan cozah nih a cohlanmi\nLautu In Lutuv Thleng Hi Kawlram Upadi Ning In A Si Kho Lai Maw?\nMay 5, 2020 hleicung@gmail.com Leave a comment\nLautu in Lutuv” Thleng Hi Kawlram Upadi Ning In A Si Kho Lai Maw? Biahmaitthi Democracy cu kan duh tiin kawlram ah thisen tampi aluan i minung tampi an rak thi (Laimi tampi zong an rak i tel). Cu democracy cu zeidah asi? Afawi nakin chim ahcun”zapi uknak, zapi thimmi


WHO nih Covid cu ti hin a tuah hoi ko – The Cherry Par\nWHO nih Covid cu ti hin a tuah hoi ko\nWorld Health Organization nih covid-19 mizaw zohkhenhnak ah an hman mi Remdesivir (Gilead company nih sermi) cu hman ti rih lo dingin a ti tiin cawn ninga ni ah khan thanhnak a tuah. Mah hnu hin Prequalification list covid zawtnak in a zaw mi hna caah hman khawh mi sii chungin hi Remdisivir hi an dinh ter chung rih.\nHi sii hi covid in a zaw mi zohkhenhnak ah ram cheukhat nihcun an cawk thluahmah cang mi asi. Hi tiin PQ list in hlonh chung asi nak kong hi WHO aiawh in biaphuangtu Tarik Jasrevic nih email hmangin Reuter sinah a chim. Hi sii hmang ti rih lo dingin thanhnak an tuah hi WHO nihhin hi sii hi covid-19 in a zawmi hna zohkhenhnak ah recommend lomi asi theihternak caah asi a ti fawn.\nRemdesivir, Veklury tiah an auh fawn mi hi America cozah ah sii lei nawlngeitu FDA nihcun Covid-19 in a zawmi hna chungin kum 12 a tlingcang mi le pound 88 a rit mi hna emergency in thlopbulnak caah hman khawh asi tiah October thlakhan a rak pek mi asi. Donald Trump zong hi sii le sii dang pakhat hmangin thlopbul a rak si cang fawn.\nWHO nih hi tiin Redesivir covid in a zawmi hna thlopbulnak ah hman tilo dingin an tinak a chan hi hi sii hmangin thlopbul mi mizaw hna result an cheknak ah hi sii hmangin thlopbul an si ruangah hin siizung in tuan ah an chuahphah hlei lo i, an thihkhawhnak chance zong a niamter phah hlei lo hlei ah ventilator in zohkhenh a herhlo phah hlei fawn lo tiah an chim.\nSii sertu Gilead tu nihcun Remdesivir hi siizung ah chiah mi covid in a damlo mi hna thlopnak ah hmantlak bik mi asi ticu ram dangdang organisation hna nih an chimmi tampi chirhchan in kan chim khawh tiah an ti ve. Credit: VOA Burmese.\n← A Poi kho tak tak si ee\nMizoram Vawk hi a poi ngai →


Covid-19 Asia ah a karh a tlawm i Nitlak lei ram ah hrik chonh mi an tam – Lungtting\nCovid-19 Asia ah a karh a tlawm i Nitlak lei ram ah hrik chonh mi an tam\nMarch 19, 2020 admin@lungtting.com CHIN, ENTERTAIMENT, HOME, NEWS, SPORT, THEIHTLEI 0\nNikhat (Suimilam 24) chung ah Zawtnak hrik a karhnak online Website pakhat nih an langhter ning ah cun Vawlei pumpi ah 15,575 a karh i 776 an thi. 2012 an dam ṭhan an ti. Cu chung ah Asia Thlang Korea cu Minung 152 hrik nih a kaih chap hna i Spain cu 1298 an i chap. Taluk, US, Germany AUS zong an i chap ngai >>>\nHi Covid-19 zawtnak cu Taluk ram in aa thokmi a si i minung tamcem an zawtnak zong a si. Tamcem an thihnak zong a si pin ah tamcem nih damnak an hmuh ṭhannak hmun zong a si.\nTaluk hi Kawl bang an zer i an thawng an thuh khawh i ma a si hnga ti awk tlak in Nikhat (Suimilam 24) chung ah mizaw thar aa chapmi 52 lawng aa chap tiah an thanh. 18/3/2020 zan result ning ah China cu 81102 a si i suimilam 24 a rauh hnu 19/3/2020 zaan ahcun 81154 an si.\nItaly ram: A karh ning Nikhat (Suimilam 24) chung ah a tam i a thar aa chapmi 4207 bak an i chap. 18/3/2020 zan result ning ah Italy cu 31506 a si i suimilam 24 a rauh hnu 19/3/2020 zaan ahcun 35713 an si.\nAustralia ram: A karh ning Nikhat (Suimilam 24) chung ah a tam i a thar aa chapmi 511 bak an i chap. 18/3/2020 zan result ning ah Australia cu 1335 a si i suimilam 24 a rauh hnu 19/3/2020 zaan ahcun 1843 an si.\nUS ram: A karh ning Nikhat (Suimilam 24) chung ah a tam i a thar aa chapmi 2919 bak an i chap. 18/3/2020 zan result ning ah US cu 6496 a si i suimilam 24 a rauh hnu 19/3/2020 zaan ahcun 9415 an si.\nGermany ram: A karh ning Nikhat (Suimilam 24) chung ah a tam i a thar aa chapmi 3216 bak an i chap. 18/3/2020 zan result ning ah Germany cu 9877 a si i suimilam 24 a rauh hnu 19/3/2020 zaan ahcun 13093 an si.\nSpain ram: A karh ning Nikhat (Suimilam 24) chung ah a tam i a thar aa chapmi 1298 bak an i chap. 18/3/2020 zan result ning ah Spain cu 13716 a si i suimilam 24 a rauh hnu 19/3/2020 zaan ahcun 15014 an si.\nA dang cu ka langhter duh ti lai lo. A karh a rang ngai ko. I ralrin cu kan hau cio. Hakha Baptist Church nih cun ralrinnak caah tiah Sang zaanpumh, ṭhitum puai tibantuk pawl tuah rih lo ding in thanhnak an tuah.\n2020 HBC Carson Sunday Caanhmannak (Video)\nKawlram: Puul zawtnak lunghrinhmi March 18 ni tiang ah minung 7 an thi cang


MAH TITE BAK KHAN KAN DUH KO – Zion Tlang Media\nMAH TITE BAK KHAN KAN DUH KO\nOctober 4, 2019 admin Theihtlei\nMah bantuk hi kan ton lailo tiah ahomanh nih kan chim khawh lomi a si,cucaah cun nungak le tlangval nihcun kan rel ding hrimhrim a si a ruang cu a biapi tukmi a si carelnak nih kan theihnak a kauhter i kan khuaruahnak a fimter pinah kau deuh chinchin in khua a kan ruahter, cucaah cun Laimi nih carel hi a thawtnam kan theih a hau i a uar zong kan uar hrimhrim a hau ramkhel leiah kan pa Pu Lian Hmung Sakhong zong nih a ti mi cu a zei lei hmanh in ca tampi kan rel a hau mi a si tiah a ti mi kha a dikmi a si.\nNu: ziah keimah thengtheng cu na ka duh? pa:ka thei bak ve lo kan duh top ko. Nu: a ruang a um hrimhrim lai,aruang pakhat tal in chim. pa: aruang chim awk a thei lo,(mah tite bak khan kan duh ko). na fel ca le na dawh ca,le na fim caah,na pumrua,titvun that caah.\nNu: i lunghmui nawn khin a ni. hihihihiiii Thlakhat a rau hnu ah. Nucu ruahlo piin zawtnak tha lo ngaimi nih a phak le a zaw a dam lo,cutikah aa dawhnak,a titvun vialte,a pumrua vialte cu a rawk dih,a tak zong a nak dih cang.\nNu: mahtihin na ka duh ti maw? pa: atu ahcun na muidawhnak vialte,duh na nunnak vialte,a rawk dih cang le a ka duh rih lai ti ah na ruat maw?\nNu: pa nih cuticun bia a leh tikah nucu lunghno ngaiin a tap thluahmah ti si.cu tlawmpal ahcun pa nih cun a lu a van muai pah in tap ti hlah.(mah tite bak khan kan duh ko) tiah a van tik ahcun nucu ngaihchia ngaiin a tahnak mitthli cu lunglawmhnak mitthli ah ai cang than ti a si.\nCucaah aruang um in i duh timi le muidawh ruangah,titvun thatnak mitthitnak ruangah,pumrua that ruangah i duh timi cu cu a ruang cu chitkhat ah a rawk kho mi a si.cu a rawh rualrual in kan duhnak hna zong a rawk colh ko lai.cucaah ruang um lo duhnak dawtnak timi cu a sunglawi tukmi a si.\nmah he pehpar in chim ka duh rihmi cu duhnak vialte le dawtnak vialte lak ah a ngan bikmi le a thuk bikmi,asang bikmi dawtnak Bawi Jesuh nih a kan dawtnak hi, asi i nunpi phu,i thihpi phu a si ko,Pathian dawtnak na fian taktak ahcun Bawi Jesuh nih a kan dawtnak hi na thihpi ngam ko lai,na nunpi ngam ko lai ti ka zumh.\nPrevious Post:Na Thluak Zong An Leh Ter Dih Kho Tu Dingmi Khuaruahhar Tattoo Hna Hi Rak Zoh Ve Hmanh\nNext Post:Pu No Than Kap a ruahnak hi Dr. Sasa a ruahnak he hin cu van le vawlei tluk an i dang ko


Ralhrang Nih Inn An luhhnawh Hna I Ting 150 Man Sui Le Ngun Thilri An Fir - Chin Eleven News\nRalhrang Nih Inn An luhhnawh Hna I Ting 150 Man Sui Le Ngun Thilri An Fir\nMin Aung Hlaing ralhrang pawl nih U Kyaw Oo cu tlaih dingin a inn ah an fuh i, tlaih an duh mi inn tek pa a um lo tiah theih a si. Asianin a um mi a chungkhar pawl cu an dihlak in meithal in an thihphaih hna i, ttungagah an bawh ter hna.\nMah ti an tuah hnu hna in an inn chung thilri pawl Sui le Ngun pawl cu fir dingin an kawl hna i an thilri cu an duhmi poh an lak piak hna. Ralhrang nih U Kyaw Oo te thilri an lak mi hi a dihlak ah ting 150 man a si tiah an chim.\nInn tek nu nihcun kan inn kulhnak chung ah an ral lut i inn chungah an ra tiah a chim. An kan bawk ter i an kan vuak. Ka fa cu a hnu lei ah a kut an khirh i, kan sui le ngun an lak hnu ah kan inn chung thilri cu an duhmi poah an lak i, a za tein ting 150 man a si tiah media sinah a chim.Vapual net\nMandalay Khuapi Le Yangon Khuapi Cu Tihnung In Nichiar Bomb A Puak Cang


Thihnak Dar:Thantlang Biakinn Sang Um Mi Pi Si Vang Nih Mual A Kan Liam Tak – Chuncha News\nThihnak Dar:Thantlang Biakinn Sang Um Mi Pi Si Vang Nih Mual A Kan Liam Tak\nThantlang biakinn sang ah khuasa lio mi Pi Si Vang nih hi vawlei nunnak kal tak in a kan sertu pathian sin ah a kan dinh tak cang tiah thawng kan thei.Pi Si Vang hi kum 70 minung asi.Nihin 24/11/2020 ah pathian sin ah kan ding tak hi asi. Careltu sin nawlnak: tutang kan thawngzaam mi kongah, a thih ning lei kong he petlai in, thawngfiang kan thanh kho rih lo caah kan ngaithiam uh tiah kan chim duh, Thawngfiang deuh thawngzaam khawh tthan kan ii zuam lai.\nThantlang Baptist Church thawng: Kan Khrihfabu chungtel asi mi, Biakinn sang um, Pi Si Vang nih mual a kan liam tak. Taantakmi chungkhar dihlak Pathian nih in hnem ko hna she.\nThawngpang dang<<< Christmas cu a hun nai i White House ah a donghnak Christmas a hmang ding President nupi, First Lady Melania Trump kong social media ah a hun lang than.Trump president a si hnu in White House nunphung (tradition) tete an tlau i Trump te chung nih anmah duhning in an thlennawnmi zeimaw lakah FLUTUS Melania nih Christmas ttamhnak i a hmanmi thil le muici hi a si. A sen bak in senmi a ttamh chel le a hleihluat tuk in a tamhchel a si.\nChristmas kong he pehtlai in a hawinu he an i chawnh lio ah a chimmi bia cu a hawinu nih Record a rak tuah le vawleipi theih in an thlah. Record a tuahmi chung in Christmas kong zawnte van zoh te.\nDonald Trump hi a hmet lio ah Presbyterian Khrifabu ah Confirmed (thlacam piak) a rak si. Chawlet a rak si bantuk in vawlei thilri ah a rak buai ngaimi a si i biakinn voi zeizat a phanh cu hngalh a si lo. USA president a si hnu in Presbyterian in a chuak i atu cu Khrifabu a ngei ti lo.\nAtu ah an nu Melania nih “Christmas cu zeiah hme ka rel” ti phun in pamh bia hna a chimkemp tikah hin ruah ding cu a um ngai.\nTrump hi Khrifa zeimaw nih an dirkamh, Pathian mi hman a si, thimmi a si an ti. Nain a nun zoh tikah Jesus muisam a hmutu an um hnga maw? Asiloah kan duhmi politics le kan duhmi ziaza a si ruang ahdah kan dirkamh ti hi ruah a herh ngai.\nFirst Lady Melania Trump Biachim Le Hmuh Ning Hi Trump Zoh chih In Ruat Phu Bak Asi


Bo Naga Guerrilla Phu In Tuanvo Ngeitu Tlaih A Tong - News and Media\nBo Naga Guerrilla Phu In Tuanvo Ngeitu Tlaih A Tong\nYangon ramṭhen, Thanlin Bo Naga Guerrilla phu in ṭuanvo ngeitu Ko Buti le Guerrilla phu chungtel a hawile 4 cu tlaih an tong, tiah theih a si. May 18 zan ah Thanlin Bo Naga Guerrilla phu in ṭuanvo ngeitu Ko Buti cu, Hlaing Thar Ya ah SAC ralkap nih khual cazin an chek lioah an tlaih. An tlaih hlan zarh ah Buti a nupi le a pi zong SAC ralkap nih an rak tlaih hna, tiah theih a si.\nThanlin Bo Naga Guerilla phu in ṭuanvo ngeitu Ko Buti an tlaih a thaizing zan ah chungtel 4 a hawile zong hriamnam he an tlaih ve hna, tiah theih a si. Thanlin Bo Naga Guerrilla phu in ṭuanvo ngeitu Ko Buti an tlaih dih in a hawile 4 cu Tamadi lam ah kut cheh bomb lung 9, Pistol zun 3 le kuan 96 he an tlaih hna. Anmah he aa pehtlai mi paoh cu ralring tein nan um a hau,” tiah Thanlin thawngzamhnak nih an langhter. Credit – TCP\nCDF-Mindat Zong Sawm An Si\nDr . Ral Buai A Nunnak Liam


NLD Nih Coalition Government Dirh Ding ai Nawl Kho Rih Lo – THE CHIN JOURNAL\nNLD Nih Coalition Government Dirh Ding ai Nawl Kho Rih Lo\nSeptember 22, 2019 September 22, 2019 | The Chin Journal | Hakha, Chin State\n2020 Myanmar rampi thimnak zong ah teinak hmuh hrimhrim ding in NLD nih aa timtuah i party kip fonh in sermi cozah (Coalition Government) Myanmar ram ah a kai lai ding cu NLD nih a cohlang kho hrim rih lo.\nSeptember 21 thawk in NLD Central Committee thla 6 voi khatnak tonpumhnak cu Yangon ah an tuah i NLD Central Executive Committee (CEC) chungtel U Tin Tun Oo nih Myanmar ram ah Coalition Government a kai lai ding hi a si kho hrimhrim rih lo, tiah a langhter.\n“Atu bantuk si loin Coalition Government nih ram hruai sehlaw kan ram hi hmainor kho lo, hnu zong ah i thawn kho lo dirhmun ah kan um lai ti hi kan theih a herh,” tiah a chim.\nDemocracy Federal Union rampi ahram a feh nakhnga a thawngthami cozah pakhat cu caan zeimawzat chung a dir a herh i cucu mipi zong nih an fian nakhnga kan i zuam a herh, tiah U Tin Tun Oo nih a chim chap.\nAtutan NLD nih a tuahmi tonpumhnak cu September 21 in an thok i September 22 tiang an tuah lai, tiah theih a si.


Salai Lungthli Tum: Atu Lio Hakha Dirhmun Cun Khua Lengah Shopping Maill Sak Awk A Ttha Lo, A Ruang? – Chin World News Evening\nSalai Lungthli Tum: Atu Lio Hakha Dirhmun Cun Khua Lengah Shopping Maill Sak Awk A Ttha Lo, A Ruang?\nHakha shopping mall cu tihnung thlankhur si lo, minung za pawcawmtu ding a si: ‘Ralhmung cerhmun ah shopping mall an sak lai’ timi thawngpang ka theih ah ka rak i lawmh ngai, ‘Hakha nih kan herh bikmi pei kan sang ah an rak chiah cang lai cu’ ka ti. Ralhmung cerhmun cu a kaupi caah parking hmun ai rem i khua lai a si fawn caah Hakha a dawhter tuk te lai tiah ka rak ruah, a buaibaimi an um lai ka rak ruat hraw lo.\nNain, tlawmpal ah cheukhat nih cun ‘shopping mall (dawr nganpi)’ kha IS ralhrang bantuk in an hun tih, shopping mall nih a kan thah dih lai ti bang thih ngamh in cozah cu an soisel i an doh. Lamzawh tiang an i tim cang ti a si. An i manh ngai. Hakha nih bawlung cerhmun 6 leng kan ngei, nain sipuazi lei thanchonak caah a herh tukmi shopping mall belte kan ngei rih lo. Kan herh ngaimi shopping mall pakhat caah kan cerhmun pakhat pekchanh cu a tha ngaimi investment a si ko tiah ka ruah.\nTulio Hakha dirhmun in khua leng ah shopping mall tuah awk a tha lo, a kal duhmi an tlawm lai. Hi ruang ah Ralhmung cerhmun thengte an i thimnak a si lai tiah ka ruah. Cerhmun cu kan herh zat in khua leng zong ah tuah khawh a si, bawlung chuih duhmi nih cun GTI le CCU kun zong ah an kal hnawh cio ko, bawlung kun kan harsa lo.\nThil tha tuah tikah 100% a tha dih timi a um bal lo, side-effects (that lonak chuahpimi) a um lengmang. Damnak sii tlang khat din hmanh ah side-effects cu a um. Shopping mall zong that lonak a chuahpimi a um ve ko lai, nain thatnak a chuahpi ding le chiatnak a chuahpi ding cuaithlai tikah thatnak a chuahpi ding a tam deuh tuk tiah kei nih cun ka ruah.\nA tawinak in chim ahcun Hakha mino a thong deng in riantha a kan pe khotu ding a si, bawlung kun belte nih cun phaisa a chuahpi lai lo hlei ah mino riantha a kan pe lai lo, bawlung thiammi le lentecelh duh caah cun hmun tha tuk a si ko nain. Credit: Salai Lungthli Tum\nKhah! Rak Rel Cio Uh Ahman Kho Taktak MMID Season 4 Kong Ah Mah le Hmuhning Cio


Thantlang-Hakha Bus Accident Ah Aa Kongmi Le A Thimi: Thil Sining Theih Tawk! – Chin 11 News\nThantlang-Hakha Bus Accident Ah Aa Kongmi Le A Thimi: Thil Sining Theih Tawk!\nPosted By: chin11news December 14, 2020\nDecember 14 zing Thantlang-Hakha aa thawhmi Chintaungtan Bus cu Bus sehlei tlamtlinlonak ruangah zing 7:40tluk Thantlang in Hakha lei Thanghrin Siazuatnak hmun lonh cho a kai lai ah lamthlang a tla i a hmun ah minung (2) an thi i a dang minung (9) fak ngai in hliam hma an tuar tiah theih a si.\nHi Accident ton lai motor hmaibik a thu ve mi Mai Tha Cuai Sung (aa khong vemi) nih “ cho tlawmpal kan rak kai ah a kai kho tilo I Gear thlen aa tim. Gear a lut lo tiah Driver pa nih voihnih thum khi a chim manh I Spare pa a tum i a ke a doh lengmang nain zei karhlanh ah lamthlang kan ril colh. Zei a cang kan theih ti lo. A hmaibik a thumi kan si tikah Driver a tlaknak hmunhma a donghnak ah a van kan hlonh. Motor thlalang vialte a kuai dih I mah incun ihlonh dawh kan si. A thi ding dirhmun in nunnak a kan hlanhtu kan Pathian cungah ka lawmtuk” tiah The Chinland Post ah a chim.\n“Keimah le nu pakhat hi Chintaungtan hi silo in Taungzalat Gate in a rami kan si. Driver pa nih minung pahnih lawng nan si caah tiin Chintaungtan Bus cu a kan dawipi i mah ahcun a kan kaiter. Minung pahnih lawng kan si caah an sunghtuk ve cu ta a poi lo ticun kan kai ve ko i kan kai tlawmpal ah accident kan ton colh cu a si. Motor hnubik ah ka thu i motor a tannak tiang a thimi nu pakhat le atu Hakha an kalpi mi nu pakhat he motor chung ah kan tang. Motor voili tiang aa hlok tiang cu ka theih nain a donghnak ah ka ttang ka suknak kha a si rua ka thaw a ka phih I zeihmanh ka thei tilo. Hi bantuk kan thih lo hi cu Pathian hupphennak bak a si” tiah Sayakyi Dar Luai nih mi lengkai sin ah a chim.\nHi kong he pehtlai in Thantlang Palek Sakhan hmu Kyaw Naing Oo nih “thil sining ka hlat cuahmah lio a si. Motor ngeitu le thil sining kongah tazacuainak ding timtuahnak kan ngeih liopi a si. Thil fiang cu a hnu ah kan ichimh than te lai” tiah The Chinland Post ah a chim.\n“Meeting ka ngeih caah mizaw hna dirhmun cu kan chimh than te lai” tiah Thantlang peng siibawi Dr. Tunpua nih The Chinland Post ah a chim. Accident a si le cangka in Chin ramkulh Social Minister kan pehtlaih nain phone a tlai lo.\nChin ramkulh Chimrelnak nawlngei Minister Soe Htet nih “Accident ah aa telmi hna caah chanchuahnak le a herhmi ngandamnak lei Chin ramkulh Cozah in kan zuam cuahmah a herhningin kan pehtlaih cuahmah ko hna” tiah The Chinland Post ah a chim. Accident khondennak hmun ah a thi colhmi minung (2) cu Thantlang No.3 a ummi Chintaungtan gate ah arak tuan balmi Siang Tin Thluai@Siangbeu (38) le Thantlang No.1 a ummi Pi Sung Hnem(94) an si.\nHliamhma a tuarmi minung (9) cu 1. Mang Hniang, Thantlang No.3, 2.Run Ceu Thang(Mawtaw Mong),Thantlang No.1, 3.Pi Mery Than,Thantlang No.1, 4.Pi Tial Sui,Thantlang No.1 um Aibur khuami, 5.Mai Tha Cuai Sung,Thantlang No.1 um Aibur khuami, 6.Sayakyi Dar Luai,Thantlang No.1 um Aibur khuami, 7.Nu Angrly,Thantlang No.1 um, 8.Pi Bu Sung (Tisen khuami), 9. Bawi Hnem Sung (Tisen) hna an si. A zual deuh timi Mang Hniang, Run Ceu Thang le Merry Than hi Hakha siizung kuat an si. Nu Angrly (kum 7) hi a chung le Hakha an um caah Hakha kuat ve a si i Thantlang ah Pi Tial Sui, Sayakyi Dar Luai, Mai Tha Cuai Sung, Pi Bu Sung le Bawi Hnem Sung hi Thantlang siizung ah an thlop cuahmah lio hna a si. Accident lai zing Chintaungtan Bus aa citmi an zapi minung (11) an si i Spare pakhat lawng a himmi a si, minung (2) an thi, hliamhma minung (9) nih an tuar tiah kan theih.\nKhondennak kongah motor ngeitu chungkhar lei le spare kan pehtlai kho rih hna lo. Khondennak an ton le cangka in Thantlang siizungah X-ray le zohfelnak tha tein an tuah colh hna. Thantlang MP Dr. Hmuh Thang, zung upa le khua nupa nih lenkainak le a herhmi tawlrelnak an ngei colh tiah theih a si. Khondennak ah ruh lei rawhnak a tongmi Thantlang siizung a ummi chungin minung (4) cu Pu Phun Thleng (Lian Chawn Pa) nih a thlakpiak than hna tiah theih a si.\nPathian nih Ruh remhthiam Pahrang a pekmi Pu Phun Thleng (Lian Chawn Pa) Mizaw a zoh lio/ TCP\nChintaungtan Bus hi Tlangpi Chum Ling (Hakha um) ta a si. Motor hi Gearbox a rawk a timi le transfer a rawk a timi an um cio nain zei ruang set dah a si ti theih khawh a si rih lo. Hlan lio fighter Bus a si lengah Hakha Thantlang kar aa cit balmi nih a rawh pah lengmang cangmi a si tiah an chimmi kan theih. Credit: TCP-Hakha| 2020 December 14|


Hakha Duhlonak a langhter mi cu Palek le Ralkap nih Hriamnaam hmang in mibu an thek (+Hmanthlak Tampi) – Onlinenungak\nHakha Duhlonak a langhter mi cu Palek le Ralkap nih Hriamnaam hmang in mibu an thek (+Hmanthlak Tampi)\nHakha Duhlonak a langhter mi cu Palek le Ralkap nih Hriamnaam hmang in mibu an thek\nApoi le a poi hringhran ko, kawlram chung ralkap nih Aana an lak mi duh lo nak an langh nak chungah caan saupi duh lo nak an langhter cang ni hin ni tiang ah an hrang chin lengmang ko. Hakha Duhlonak a langhter mi hna cu Palek le Ralkap nih hriamnaam hmang in mibu an thek hna i minung 17 an tlaih hna. Democratic Voice of Chin-DVC


Zaangfak An Si Tuk E : Covid In Nubik Le Pabik Nih An Liam Tak Mi Hna Hngakchia Panga Caah Bawmhhalnak – Buanchukcho\nZaangfak An Si Tuk E : Covid In Nubik Le Pabik Nih An Liam Tak Mi Hna Hngakchia Panga Caah Bawmhhalnak\nJune 26, 2021 admin BREAKING NEWS 0\nCovid In Nubik Le Pabik Nih An Liam Tak Mi Hna Hngakchia Panga Caah Bawmhhalnak. Kalay peng Aungzua khua ah June 22 ah nubik le pabik kum(30) cu an nunnak a liam,tantak mi an fa le panga caah na ti khawhtawk bawmhchanh dingin kan in sawm,nubik nih a fapawi lio mi thla sarih mi a liampi chih a hniang bik pa hi kumhnih lawng asi rih. Kpay & Wave acc- 09442716511 (Kawl Khaw Thang)\nကိုဗစ္ေၾကာင့္ မိဘႏွစ္ပါးဆုံးပါးသြားတဲ့ ကေလး ၅ေယာက္အတြက္အကူအညီေတာင္းျခင္း\nကေလးၿမိဳ့နယ္ ေအာင္ရြာ‌ေက်းရြာမွာ ဇြန္ ၂၂ ရက္က မိဘႏွစ္ပါး (၃၀) မိနစ္ျခား ေသဆုံးခဲ့ရလို့ က်န္ရစ္ေသာ သားသမီး (၅)ေယာက္ အတြက္ ေစတနာရွိသေလာက္ ပါဝင္ကူညီဖို့ အလွူခံပါရေစ။ မိခင္ႀကီးမွာ ကိုယ္ဝန္ (၇)လ ရွိၿပီး ဗိုက္ထဲက ကေလးလည္း ဆုံးသြားရွာပါတယ္။ အငယ္ဆုံးသားေလးက (၂)ႏွစ္ သာ ရွိပါေသးတယ္။ Kpay & Wave acc- 09442716511 (Kawl Khaw Thang)\nthawngpang dang relchap : Ralhrang Rallokap Nih Tlaihmi Letpanchaung mi pahnih an umnak theih asi lo, Letpanchaung mi pahnih ralhrang nih an tlaihmi hna cu zarhnih tiang ah an umnak theih asi lo.\nLetpanchaung mi Salai Tun Tun -29 le Salai Thang Thang kum 23 cu June 16 ah ralhrang nih an tlaih hna i nihin tiang an umnak theih asi rih lo. Salai Tun Tun hi Falam peng Waibula ah tlakrawn rual a tuan i a tupa Salai Thang Thang nih June 16 ah saikel in a va dom,Kalay lei panh in an kir lei ah ralhrang nih an tlaih hna. Tun Tun cu fa pathum nei asi i an tlaih ni ahhin inn lei phone a chawnh ko hna nain an umnak cu tutiang theih asi lo.\nA Cu Ka Thin Cu E Aw : Thih Ngamh In Ralkap Dohtu Nu/Pasaltha Minung (7) Uico Ralkap Nih An Tlaih Hna\nZualko : Falam Ah Pu John Ral Za Lian Kulh A Nunnak A Liam


SAC Ralhrang 150 Hrawng An Ruak Char Cawk Lo Ding In Sagaing Mipi Ralkap Nih An Tuah Hna – My News\nSAC Ralhrang 150 Hrawng An Ruak Char Cawk Lo Ding In Sagaing Mipi Ralkap Nih An Tuah Hna\nadmin May 1, 2022 Leave a Comment on SAC Ralhrang 150 Hrawng An Ruak Char Cawk Lo Ding In Sagaing Mipi Ralkap Nih An Tuah Hna\n“Hika lei ah helicopter in an chiah mi SAC ralkap hna cu an thi dih. Khuapi chung um mi hna nih le an rat khawh lo caah Kalay khuapi um SAC ralkap hna cu an rak thlah hna. April 25 ah Than Pauh khua in kahdohnak aa thok i Chindwin tiva ral um Paan Set le Taung Phyo i phyo Saw Htee hna cu bawmtu ding ah an auh hna. Kahdohnak cu suimilam cheu chung a rau i, Bomb an i lamh pah caah SAC ralkap lei in ke kiak le kut kiak zong an um. SAC ralkap hna cu aukhuan pah in tiva ral ah an zaam ṭhan hna i, a thi mi zong an tam caah Luang Pyih khua lei ah hnu an tolh i Than Pauh khua cu mei in an khangh,” tiah Myanmar Defense Force Comando Battalion in chimphuannak nawlngeitu nih Yangon khit thit ah a chim. Cu SAC ralkap hna cu MDF – Special Force, DRPA, Sagaing PDF Battalion 3, Swe Bo pengkomh Battalion 9, KPDF 1, Pah – Kah – Phah le Ṭangrual phu hna i bawm in an kahdoh hna.\nASEAN Zong Ai Sum Kho Ti Rua Lo NUG Cu Cozah Pakhat Ah Cohlan Ding In Ton Nak Le Kawl Ram Mipi Bawm A Timh Cang →


Min Aung Hlaing Ralhrang Phu A Ton Hmasa Bik Tu Committee An Si Men Lai! – The Cherry Par\nMin Aung Hlaing Ralhrang Phu A Ton Hmasa Bik Tu Committee An Si Men Lai!\nNovember 2, 2021 Cherry News\nKachin Ramdaihnak Sertu Bu Le Ralhrangbu Remdaihnak Committee An I Tong\nNov 1 ah khan ralhrangbu Bochohci Ya Pyih hruaimi National Solidarity and Peace Negotiation Committee (NSPNC) le Kachin Remdaihnak Sertu Bu (Peace Talk Creation Group) le Kachin Baptist Convention (KBC) hruaitu hna cu Naypyidaw ah tonnak an ngei tiah theih a si.\nPCG in U Laman Gunja (ဦးလမိုင်ဂွန်ဂျာ) le U Khun Aung an kai. Tutan hi thlanglei hriamtlaibu hna he ramdaihnak kong biaruahnak a um khawh nak dingah ralhrangbu nih karlak riantuantu bu hna tonnak an ngeih a voikhatnak a si. Tonnak ah aa telmi hna pehtlaih khawh an si rih lo cash zei kong dah an i ceih ti theih a si rih lo.\nTulio boruak ah KIO he tonnak tuah hlan ah Kachin mipi nih an i tihzahmi KBC le PCG hruaitu hna he tonnak an tuah hmasa hi a si. Ralhrang nih nawlngeihnak na lak hnu March thla ah Wah, Mai La (မိုင်းလားအဖွဲ့) le SSPP hna he tonnak ngeih aa zuam nain a hlawhtling lo. Thlanglei hriamtlaibu dang hna he zong ralhrangbu nih remdiahnak kong ceih dingin an sawm hna lengmang nain atu tiang an hlawhtling kho lo.\nTlangcung hriamtlaibu hna nih ralhrangbu sawmnak cu zeihmanh lehnak an tuah lo tiah theih a si. China he pehtlaihnak dirhmun, ramchung ramleng nawrnak le covid zawtnak ruangah umkalnak a har tuk rih mahca cun lehnak kan tuah rih lonak a si tiah an chim.\nCDF-Tonzang sin ah Council ralkap Pakhat aa fon. Shan ramkulh, Mongyawng khua hrambunh Kha La Ya – 335 ralhraang battalion in Ralkap Hau En Lian nih September 7 ah rammi zapi lei ah ttang in ralhraang a chuahtak hna i November 2 ah CDF-Tonzaang sin ah aa fon.\n“Min Aung Hlaing ralkap chung ah riantuan ka duh ti lo ca ah October 7 ah rammi sin ah kaa fon cang´ ti in nihin November 2 ah CDF-Tonzang sin ah thawng a kan thanh i lunglawm tein kan don,” tiah CDF-Tonzang nih thawng an thanh.\nMindat-Matupi kar ah an i Kap, SAC Ralhrang JCB Pakhat an Khanghpiak Hna. Nihin chun ah Matupi le Mindat karlak meng 50 zawn ah CDF-Mindat nih SAC ralhrang pawl an kah hna i lamcawhnak JCB pakhat mei in an khanghpiak hna. Matupi in motor 70 hrawng, Tank 2 le JCB pakhat he SAC ralhrang pawl an rak ttum i, lampi ah CDF-Mindat nih an kah hna hi a si.\nCDF-Mindat chimnak nawlngei nih, “Lamcawhnak JCB pakhat cu mei in kan khanghpiak khawh hna. A mongtu ralkap zong hliam a pu. Ralhriam ngan in a kan kah tuk caah hnu ah kan i thawn chung,” tiah RFA ah a chim.\nOctober 30 zong ah khan Thantlang ca lehrul chamnak ah CDF-Mindat nih Mindat khuachung ah SAC ralhrang pawl an kah hna i, ralhrang lei in minung 3 an thih pin ah a dang minung 8 hrawng hliamhma an put, tiah CDF-Mindat nih thawngpang an rak chuah.\nAmerican President Joe Biden le Indonesia President Joko Widodo nih kawlram ramkhel thawngtla pawl chuah ding le buai nak ngol ding in ralhrang sin ah nawl nak an tuah. Scotland ram, Glasgow khuapi ah tuah mi November 1 COP 26 meeting dih hnu ah a tu ban tuk in Presidents pahnih nih an chim mi hi a si tiah Media tampi nih an langhter.\nAmerican President Joe Biden nih October thla i tuah mi Asian meeting zong ah ralhrang cung i Asian lungput a cohlan kong zong a chim. Ramkhel thawngtla pawl zohkhanh tu bu (AAPP) nih an langhter ning ah cun hramhram uk nak an lak hnu ah hin a tlawm bik minung 1229 an thi i minung 9500 leng an tlaih an tong.\n← A Poi Ko; Rev. Van Cem Inn Kan Chuh, tiah Ca An Taar Hlei Ah Tlaih Dingin An Kawl!\nThantlang Inn Khangh Lioah Ralhrang Pawl Cu Viewpoint Ah! →


- Page 258 of 321 -\nSaram Lawng pei Ram Tangah Dinter An Si Ton Ko Cu\nOctober 5, 2020 hleicung@gmail.com Leave a comment\nSaram lawng peuh Ramtang ah dinhter an si ko: Nangmah nih hmuh na duh mi na chungkhar hna zong hmuh an in duh tuk bu le an khuasak inn te ah tlun inn an On lio ah, Dr. hna le Ohchuh-Zihmu hna nih maw na khua le na ram, na\nThantlang Peng ah Independent In Pyithu Hluttaw ah aa Zuam Ding mi U Dokhar\nSalai Dokhar( U Dokhar) hi Kum 27 lawng a si rih tiah theih a si. Chinmi chung lawng siloin Myanmar rampi ah 2020 Thimnak ah kumno Bik ah aa tel kho mi Mino Mifim le thilti kho Chinmi kan ngeih mi hi Chinmi nih kan lawmhpi I a Bik in\nLaitlang NLD Pawl Nih Pi Suu Kyi Bia An Buar + Video\nThimnak ah cozah bawmhnak phaisa le development/chanchonak pek-kamh(incentive) in sizungzi a tuahmi pawl kha Daw Aung San Suu Kyi nih cei tein a rak soisel bal hna— ‘mipi zeirello le nehsawh a si’ tiin. Cozah an rak tlaih hlan ah mu.Rampi (cozah) phaisa hi an anmah ta ah maw an\nSinger Bawi Thiang Bik Te Nuva Nih Jesuh Pan Aw Ti Mi Hla Thar An Sak Nak A Chuak Cang + Video\nGospel hlasa thiam lei in lai mi nih kan I bochan taktak mi hna hlasa thiam Bawi Thiang Bik le hlasa thiam Naomi Par Tha Sung te nuva hna cu mipi nih kan uar taktak mi hna le thazaang zong kan pek duh taktak ve mi hna aw tha hlasa\nSinger Bawi Thiang Bik Te Chungkhar Pathian Thangthat Nak Hla An Sak Nak + Video\nKan chin/ Lai mi chungah gospel hlasa thiam lei in kan I bochan taktak mi hna hlasa thiam Bawi Thiang Bik le hlasa thiam awtha Naomi Par Tha Sung te nuva hna cu mipi nih kan uar taktak mi hna le thazaang zong kan pek duh taktak ve mi hna\nThanTlang Sui Hlei Tial Ruak VuiNak +Video\nNi hin Thil ka ton mi Than Tlang biak inn sang i khua a sa mi Pi Tluang Zi Fa nu Sui Hlei Tial cu malaysia ah inn cung in a tla i a thi A ruak kha malaysia um lai mi pawl nih an rak tawl rel i van\nFa A Ngeimi Paoh Nih Hi Lai Movie Tawi Zoh Tlolh Lo Ding (+Video)\nLaimi cheukhat nulepa cu fale cawmkennak caah rian kan tuan i a tha tuk. Nuleva in riantuan ahcun phaisa tam deuh hmuh a si i chungkhar thutdirnak ca’h zongah tha a dam deuh hrimhrim ko. Phaiasa tam deuh hmuhnak caah nuleva riantuan ahcun Laitlang lei chungkhar zong phaisa kuat deuh\nDr. Sa Sa Le Pu No Than Kap\nAn mah pahnih hi Cawnnak lei ah Dr.Sa Sa nih a tei lai i Nu hrin mi fimnak ah Pu No Than Kap afim deuh lai i ramkhel kongah a theideuh fawn lai Dr.Sa Sa hi mi vantha a si, cun mifim veve an si ko. Nain laimi kan si\nUNHCR I Uah Le Malaysia Cozah Lungkhawng: By James Bawi Thang Bik\nMalaysia ram cu 1951 Refugee Convention ah min a thut mi ram a si lo caah an ram nih ralram caah policy an ngei lo hlei ah ralzam hna vialte zong hi an ram upade ah cun phung ning lo in a um mi ramdang mi tiah zoh dih a\nKanau Nu Sui Hlei Tial Kong Ah\nThantlang hmanh a phan cang ko mi Ruak khuachung nan kan luh piak sian lo mi hi cu,Lung cu a fak ngai ko. Covid a ngeih le ngeih lo nan chek,A thih nak ruang zong nan hlet A sining nan theih ko.A dam ko ii Inn cung sang in a\n«Previous Posts 1 … 256 257 258 259 260 … 321 Next Posts»


Zarhlinak Advent Zarhpi Ni | Radio Veritas Asia\nZarhlinak Advent Zarhpi Ni\nAdvent cu a dih cuahmah cang i Christmas nih inn ka pawng te-ah a kan hngah cang. zarhthum li chung Bupi nih a kan chimh lengmang mi cu, “Ra tuah u, lukun in bia hna u si, ti hi a si.” Christmas caan zong nh hin a kan sawm chih ve lengmang mi cu, Bawipa cu a ra cang, ra u law bia hna u si, a kan ti thiamthiam rih.\nAdam le Eve Pathian nawl an ngaih lo ruangah Pathian nih chiat a serh mi hna cu, Nangmah le Nu cu nan i hua lai, a tefa le na tefa cu ral an si lai, mi nih na lu kha rial an i zuam lai, nang nih an kedil kha cuk naa zuam ve lai, tiah a ti hna. aruang cu minu kha rul nih a tukforh khawh caah a si. asinain kum caan sau pi a roh tik ah, minung cu Pathian nih a kan dawt hringhran caah kanmah khamh ding ah a fapa kha a kan pek than.\nPathian nih a kan dawtnak hi vun ruah lengmang ah cun khuaruah har taktak a si ko. Minung cu amah nih a kan sermi kan si i a nawl kan ti lo. Rul bia tu kha kan ngaih deuh cang. sihmanhsehlaw, Pathian nih cun rul kutchung um ding kha cu a kan siang lo i, a mah sin kir than khawhnak lam a kan sial piak than.\nNa mitthlam ah hei cuanter ve hmanh, Eden dum in dawi kan si nak khan Pathian nih mah ti khan va um cang ko hna seh, chimh ngai lo mi cu rak kan ti sehlaw, zei ko khi dah kan lawh hnga? Saram bak kan si ko lai. Hnipuan zong hruk lo in, taklawng in kan vak hnga i ruah ngam zong a si lo. Asinain amah sin kir than khawhak ding lam a kan onh piak than. Hi lam cung zoulh dingah hin duhthim nak le zalonnak a kan pek chih.\nPathian lei kan kir than khawhnak ding caah hmasabik lampi cu Mary a si. Mary nih Pathian bia kha a ngaih i, Bawipa na bia bangin ka sin ah tlung ko seh, tiah a chim khawh ruangah Jesuh cu pek kan si.


PATHIAN NIH SALAI VAN BAWI LIAN HI MIPHUN HRUAITU AA KAN PEK MI ASI – The Chinlung Post\nAugust 22, 2020 admin Local News 0\nCNLD party in MP aa cuh dingmi salai Van Bawi Lian hi kan vote hrimhrim awk asi. Politics kong hi ka theih lo nain ka theih mi cu kan CHIN ram hruaitu hi piangthar an si ahcun kan ram a tha lai timi cu fiang tein ka theih mi asi. Kan CHIN ram cu kan mah chin mi kan mah Khrihfa mi piangthar miding mifim nih an hruai awk asi ko.\nSalai Van Bawi Lian hi zei ruang ahdah kan vote awk a si ka ti ngam ti asi ahcun a nih cu mifim mi thiam a si hlei ah miding piangthar a si ruang ahhin ka duh khunnak asi. Hi bantuk Pathian a ttihmi miding mifel nih kan ram ah hruaitu an si ahcun Pathian zong aa lawm lai i kan ram kan miphun a tthangchon hrimhrim lai i thluachuah kan hmuh lai.\nSalai Van Bawi Lian hi Yangon ah sianginn tangkua ka kai lio ah ka saya tha nu le pa can unau can ah ka dir piaktu ka saya a si i, Pathian a duh dan le a dinfel ning le zumhtlak pasal tha a sinak hi fiang tein kut tawngh mit hmuh in ka theihhngalh mi asi. A fimthiam nak mi nak hmanhin piangthar Pathian aa bochan mi a si nak hi ram hruaitu ah ka duh khunnak le ka uar khunnak cu asi.\nZapi nulepa zong nih piangthar hruitu cu nan duh dih lai ka zumh ve CNLD pyithu hluttaw in thlantlang peng ah aa cuh ding a si caah kan mah thlantlang peng nih cun vote dingin ready kan si cang ko lai ti zong ka zumh i kan vote ding hrim2 zong a si fon. Salai Van Bawi Lian cu miding mifel a si caah a ral tha khun, pahrunnak a ngei lomi miding cu an ral a tha. (Phungthlukbia 28:1)\nMiphun a lianngantertu cu dinnak asi tiah (Phungthlukbia 14:34) ah kan hmuh bantukin a nih cu miding a si i, miphun a lianngantertu a si lai.(Phungthlukbia11:9)miding hna fimnak nihcun mi kha a khamh hna. A ti bantukin a nih cun miphun chanchuahtu a si lai.(SALM 37:29 )miding cu ramchung ah him tein an um lai i ram cu zungzal in an ta asi lai. A tibantukin a mah thawngin kan ram cu kan mah ta ah a cang kho lai.\nA nih cu dinnak kha ttangphaw ah a benh lai (Efesa 6:14). Miding cu Bawipa nih a ven hna (2Chanrelnak) 16 :9 Bawipa ven mi nih ram hruai ahcun ram cu a tthangcho lai tinak asi. Miding cu an dinnak nih a hruai hna (Phungthlukbia 11:3).A cunglei ka langhter mi dinnak nih a chuahpi mi vialte khi salai Van Bawi Lian nih a ngeih mi ti khawh an si.\nHi bantuk Pathian a ttih i fimnak a ngei mi hi Pathian nih kan miphun ca hruaitu ah a kan pek mi cu an si. Pathian pekmi minung hi a hman thiam cio hna u sih. Vote in dirpi u sih law thlacam nakin dirpi u sih. Moses nih a ban thlir i Aaron le Hur nih a ban in an domh bantukin kan nih mipi zong nih salai Van Bawi Lian hi thlacamnak le vote in tha zaang pe cio ko hna u sih. By, Tha Ceu Lian


Chin Miphun Cheukhat Cungah Ka Lungfak Ziar Thleidannak Kan Ngei – Chin World News Evening\nChin Miphun Cheukhat Cungah Ka Lungfak Ziar Thleidannak Kan Ngei\nNovember 9, 2019 November 9, 2019 Salai Van Thawngpang\nChin Miphun Laihritlai hawidawt nu le pa hna kan lungfim ve cang seh! Tutan ah Myanmar Idol Season 4 zuamnak ah Chinmi chungin minung pathum, Esther Dawt Chin Sung, Benjamin Sum, Yaw Kee hna nih a sunglawi tukmi Myanmar Idol Season 4 zuamnak ah a zuampiak khawhmi hi zeitluk sunglawi dah a simu.\nCucaah ka nolh rih ko lai, Vote pek ahhin Falam, Hakha, Thantlang, Mindat, Paletwa ti um hrimhrim hlah seh! Chin Miphun cu unau kan si tiah kan kaa lawngin kan chim i tuahserhnak in kan langhter ṭung lo ahcun khakha lih asi tinak asi.\nTlukrual tein Vote kan pek hna awk asi. Ṭanh hleimi ngei hrimhrim hlah usih! Chin Miphun an sinak tetu in ṭanh ko hna usih! A ngaingai ti ko ahcun zuamnak timi cu a thiam deuhmi poh ṭanh phung le thazaang pek phung cu asi awk asi ko. Nain tutan ah kan nau le Chin Miphun aiawh in hlasak aa zuammi hna hi hawi hlei nakin an thiam lo deuh hlei lo a thiam hmanh an thiam deuh lehlam.\nNaitan zongah Hakha Thantlang ti hoih in Esther Dawt Chin Sung Vote pekding an ti lioah, kan farnu Esther Dawt Chin Sung cu a ngaihchia ziar khah! Ṭanh hleimi ngei kha a duh ve hrimhrim lo. Cu lawng hmanh siloin Hakha, Thantlang, Pengtlang hoih in ṭanh zong a duh lo khah! A dirpimi cu “We Are One In Chin” Kannih cu unau kan si, pumkhat kan si timi lungput ṭha dahkaw a ngeih khah. Cucaah kan nau le hna hi Vote pekin thazaang pe cio rih ko hna usih! Dirkamh ko hna usih! Atangah kan chiahmi hi naitan ah Esther nih aṭialmi cabia asi.\nEsther nih aṭialmi: Chinmi cu lai hritlai phunkhat kan si ko ee. Keimah zong va tla ning law Ben le Yawki cu tha ka pek ko hna lai ee. Kanmah unau pathuam kan i zuamnak ah hi bantuk miphun kan i ttenh dihnak hna a chuah sual ahcun a zuammi kannih unau rual hi Chinmi caah Miphun tthen tertu men kan si lai ee.\nNan Kannih uunau rual kan ii tinhmi cu Chinmi hi Pathian thluachuah mi kan si, Pathian umpi mi kan si, Pathian umpi lai hritlai unau kan si timi hi zapi theih in kalpi kan duh mi a si ee. Falam Chin, Hakha Chin, Thantlang Chin, Mindat Chin ect tiin miphun dang sinah kan ii ti lo ee. Chinmi kan si kan i ti ee.\nMah le ttenhmi le mah le Idol cu free-zalong tein ttenh phung a si ko ee. Keimah zong tha petu ka si ve. Ka Idol ka duh khun mi le ttenh deuh mi cu tha ka pek ve ko ee. Minung phung si ko ee. Nan Laimi pathum kan kai ruangah i tthenttheknak si hlah seh, Miphun ii funtomnak tu siseh law Bawipa sunparnak caah We are one in chin.Credit: Esther Dawt Chin Sung\nNote: A ttialtu nih min langhter a duh lo caah kan langhter chih lo.\nNLD Cong Thaimi Ah Rawlcu komi CNLD nih NLD Cuk Rih A Timh\nLainu Pawl Nih Benjamin Sum An Thihhnawh Deng Video Rak Zoh Hmanh! Lainungka Le Nutung Pawl Nih Benjamin Sum Zuun Ah An Uai-Video


BREAKING NEWS: Trump Twitter i Kham (Blocked ) asimi kong ah German Chancellor Angela Merkel a Lung a Tling Bak Lo – Kawltu Team\nBREAKING NEWS: Trump Twitter i Kham (Blocked ) asimi kong ah German Chancellor Angela Merkel a Lung a Tling Bak Lo\nJanuary 11, 2021 Amon Ka Si\nGerman Chancellor Angela Merkel biaphuangtu (German Chancellor Angela Merkel hi holh lehpiak a si caah) nih a chim mi cu Social Media hi ramkhel rianttuannak ah ipehtlaihnak tha caah a si awk a si, asinain khat le khat ihuatnak le lih le hrawkhrol belte le buainak chuah khawhnak i hriamnam ahcun hman ding a si lo tiah a chim chap. Cun minung covo hi phunglam ning tein le phunglam sertu hna zoh in kalpi ding a si, social media i lutlai pawl nih biakhiahnak an tuah awk a si lo a ti rih. Trump Twitter i an khammi kong ah a lung a tling lo.\n← Trump cu a US President in a Phuah bak i Phuah Timh a Si Cang\nBREAKING NEWS: Twitter Company cu Trump an Kham (blocked) Hnu in Sipuaizi lei ah 10% bak in an Tum Chuk Cang →


Breaking News : US Election A Buai Tak Tak Cang. – Kawltu Team\nBreaking News : US Election A Buai Tak Tak Cang.\nTunai te khan Trump nih vote rel ti lo dingin ‘Stop the Count‘ ti bak in a langhter cang. “Stop The Count” a ti khawh bak hin rau lo ah “ANY VOTE THAT CAME IN AFTER ELECTION DAY WILL NOT BE COUNTED!” tiah a van tial colh. Election day hnu i vote a ra mi paoh cu rel bak lo ding a ti cang. Tutan i thimnak ah Trump le Republican Party pawl an lung a tlin lo tak tak. Cakuat in kuatmi Vote pawl hi ningcang lo tuk in a kal ti a si. Hi lawng siloin Trump nih a tei hrimhrim lai tiah ti mi state pawl zong Ballot in kuatmi Vote ruang ah Biden nih a tei diam tiah chimceih a si rih. Hi kong he pehtlaiin Trump le a party cu cung sangpi Court tiang an buaipi hi a si. Court bak ah biatak tein Trump nih buaipi a timh. Cucaaah Trump nih Vote vialte rel ti hlah uh tiah a ti hi a si. Vote an rel peng ahcun Biden nih a tei diam lai. Zahan Trump nih bia a chim lio khan nan ngia dek maw, Biden a tei ngai rih lio hrawng zong khan Trump nih warning a rak pek i a lung a rak tling cia ti lo. A tak tak a van cang.\nUS presidential election cu kan theih ciau bantukin nov.3 ah ngeih asi, vote tla mi zong rel cawlh asi fawn. Laimi tamdeuh nih kan tanh ngaimi Donald trump belte kan zumh ning bantukin thil a kal kholo men. Tu tiangah state tam deuh rel asi cang. Biden nih hin electoral vote 264 a hmuh cang I, president si khawhnak dingah vote 6 lawng a herh cang. Mahlioah trump nih cun electoral vote 214 lawng a hmuh.At u dirhmunah president si kawhnak ding caah a biapi tak tak nak hmun Nevada state i vote thlakmi cu Nithumni zan tiangah vote 75% rel asi cang nain honih dah teinak hmu deuh lai timi chim chung dingah cun a tuan deuh vak. Tuni tiang an relmi chungin Biden nih vote tlawmte in a tei rih. Vote an rel ning bel fum tuk ruangah mipi zong an sifang ngai ngai cang.\nElectoral vote 270 hmuhnak ding caah Nevada state nih ageihmi electoral vote 6 hi a biapi tuk caah Biden le Trump nih cun neihniam tak tak in vote rel lio an cawnh ve ve. US mipi nih zeiruangah dah Nevada state vote tla mi rel thlu asi lo timi kong ah an lungtlinlonak an chim ceih mi cu Nevada secretary of state nih cun tlawmpal fianternak a tuah ve. “vote tlami hi rel cuahmah asi ko. Mipi zong nih lungsau tein rak ngak ko uh!.\nBallot result kan rel mi hi nilini zingah hlanah cun result thawng thanh asi lailo” tiah a chim. State election office nih cun ngawl loin zan khawdei tiang vote an rel peng ko. Nithumni zanlei tiangah khan Nevada state vote tlami mipi sin an thanh ningah Biden hi vote 8000 hrawng in Trump nakin vote a hmuhmi a tam deuh. Credit: fox news\n← Uisuh tlang khuabawi zong na sabuti kha na rak lum ṭhan rih a hau ko lai.\nUS ram i evangelist minthang Billy Graham fapa, Franklin Graham tiang a lung a tling ti lo. →


LAIPA NIH FIANG TAKTAK IN A RIAN TTUAN HAWI A TTHUAT CANG HNA – The Chinlung Post\nLAIPA NIH FIANG TAKTAK IN A RIAN TTUAN HAWI A TTHUAT CANG HNA\nFebruary 23, 2021 admin Chin 0\nCozah zung ah rianttuan ai thawh ko rih mi ka rianttuan hawi hna, Mipi nih nilin khuaal lakah sandah an piah i an thlanhripi luangin an tem tuar lio ah na rianttuan lo kha a har tuk maw? A ngaingai te tiah cun ralkap cozah chia a kai hnu in a cozah zungah rian biapi hlapa ngai in ttuan awk pakhat hmanh a um lo ti cu nan theih kan theih cio mi a si. Cuti siah zungah zei rian dah nan ttuan kun in ti hna usihlaw CDM tuah mi cazin tuah le mipi harnak a petu ding rian nan ttuan mi dah ti lo zei rian hmanh ttuan awk le tuah awk a um lo ti cu nan theih kan theih kha si ko.\nCucaah tu lio ah hin mipi caah (khi tiang na ruah khawh lo hmanh ah na chungkhar le nangmah pumpak ca hrimhrim ah) na tuah khawh kan tuah khawh mi cu CDM tuah hi a si. Kaphnih thil lawng a um. Kapkhat cu ralkap lei ttan a si i kapkhat cu mipi lei ttan a si. Mipi lei na ttan ahcun CDM tuah, ralkap cozah chia na dirkamh ahcun zung kai. Kha hlei thil dang thim ding a um lo. VK, Vuanthok, MoE, Naypyitaw.\nNizan Ah Achimmi Cu: CDM Tuah lo Vuantthan sin biariah, Ralkap cozah chia nan duh maw tiah in hal hna usihlaw ka duh ko a ti ding nan um lai ka zum lo. Sicun zeiruangah zung nan kai rih kun vun in ti hna usihlaw nan kan leh ding mi cu ‘hi rian te hi heih kan nunnak kan rawlkheng a si cu zei cozah a kai hmanh ah ttha tein rian a ttuan ding kan si cu kan lungchung cun kan duh tuk ko nain fale le chungkhar kan ngeih caah a si cu’ tibantuk phun tam lengluang nan kan leh cio lai ti khi ruahdamh khawh a si.\nKeimah hi vuantthan a ttuan ve mi ka si i chungkhar a ngei i an fapa dawt taktak ka si. Cucaah nan dirhmun kan dirhmun a fiang taktak ve mi a chung minung ka si. Ralkap cozah chia dohnak dingah a ttha bik mi lam le a hluhchuah dingmi rian cu CDM a si ti cu nan i fian kan i fian cio mi a si. Cuti nan i fian cuahmah ko buah ziah hen na zunglei an panh khawh rih? Ralkap cozah thapek in a kuttang ah ziah rianttuan kal nai thawh rih?\nTuhi mipi caah kan lu kan phum caan a si cang lo maw? Ka hawi na tlai sual lai. Caan ttha na ngeih lio ah mipi leiah dir in CDM rak tuah ve hrimhrim mu. CDM tuah lo mi minung zawn kan i ruah piak lo ruangah siloin ralkap cozah a nunnak tihna a si tiah nan theih kan theih mi an ti hna chah rak kan bawmh ve hrimhrim seh ti kan in duh caah a si.\nTihna chah na kan bawmh duhnak dingah sawmnak nawl le aukhuanhnak nawl (covo) kan ngei i kan chim mi zeirel lonak nawl (covo) na ngei ve. Tu lio caan ah karlak minung kan um lo, zeilei na ttan lai? Na duh i thim. Zung na kai cun ralkap lei ttang na si i na kai lo cun mipi lei ttang na si., cucu biafiang khirkher te a si. Credit: Salai Van Kung.\nTHANTLANG AH PU NGUN ER THILTUAH CU DAH NGAI AMAK KO E\nRIAN A TTUAN COLH CANG HIH, DR. SASA NIH, UAR A UM KHO TUK


Na per hlan ah zoh hmasa, na chim hlan ah ruat hmasa (Look before you leap, think before you speak) – FIAKFAIROCK\nNa per hlan ah zoh hmasa, na chim hlan ah ruat hmasa (Look before you leap, think before you speak)\nAhoho kan si ah kan thin a kan su deuhmi thil a hun can duak tikah ruatset hmasa lo in leh (response) kan hmang tawn cio hna. Minung kan phung a si. Asinain, kanmah pumpak le chungkhar kong lawng a si lomi, zapi he a pehtlaimi thil kongah hin cun pawngkam zoh hmasa le hnu ah karkhat van pil duak in chim le rel hi a ttha bik. Zei caah tiah kan chimmi nih milung a fahter in a zorter khawh, kan lei le kan dang nih miphun caah thil rawkral tampi a chuahter khawh timi thlachiatruahnak te khi kan ngeih khawh hmasa ahcun a ttha bik.\nPasal nusal nih cun kan bia kan chimmi cungah ttuanvo kan lak khawh i kan lak ngam a herh bantuk in online chan, social media chan ahhin kan chim kan relmi hi ttuanvo lak a herh chinchin. Kan lei le kan dang a zaan tuk ruangah kan miphun tiang hmanh nih a tuar-in khawh i a chuakmi theirpar (consequence) kha fawi tein remh tthan khawh tilomi thil chia zong a si kho.\nKan miphun nih a tu i kan ton cuahmah mi kong ah a kan lauter i kan thin a kan khenh, kan lung a fah tuk cio lio hna a si. Hi bantuk caan ahhin khuaruah huaha hmasa lo in fawituk biachim le rel kan i sum a hau khun. Kan ha thi a thak i meithal le hriam i a lak zau i lungfah bu he ral thawh ding ah kan thi a thak. Asinain, bia tampi kan chim hlan ah tlawmpal te theih awktlak a si rua tiah ka ruahmi van hrawmh ka duh. Hi hi CNF dirkamhnak (defence) tuahnak ding caah ka chimmi si loin, pawngkam thil sining cuaithlainak ka tuahmi cungin ka chimmi a si.\n1. CNF nih zeiruang ah zei tal a tuah lo, an um sawhsawh, kan ram kilveng tu ding hi an rian a si lo maw? timi phunzainak hi a tam bik. Micheu a luan deuhmi nih cun an upa te hna khual an tlawng e, duh tawk in an inuam e titiang hmanh khin an kuaih dih i bia zoh dawh lo a chimmi zong tampi an um. Hi kong kan chim ahcun CNF-Cozah bilteral cease-fire (kah-daih chungnak) an tuahmi i biatiam min an thut mi ttha tein zoh a hau. 2012 ceasefire agreement ah CNF umnak ri le hmunhma ttha tein khiah a si. Cu ri leng chuah ahcun meithal le hriamnaam he kal lo ding ti a si. Kawl ralkap zong CNF umnak ramri khiahmi chungah hriamnaam he luh khawh a si lo. Cu ri cu an lonh sual ahcun ‘violation of the term of ceasefire’ kahdaih chungnak minsenthutmi kha an buar veve tinak a si. Ka palh lo ahcun Paletwa ram chungah Pathiantlang area hrawng dah ti lo cu CNF nih meithal he i chawh in vah khawh a si lo. 2016 lio hrawng ah voikhat Christmas ah khuami pawl nih rawl an dangh hna lio ah meithal an i ken ruangah Kawl ralkap nih khuami tu an tlaih hna i fak lak in an rak hrem hna. A tu AA an cawlcanghnak hmunhma pawl hi Kawl Ralkap hmunhma ah a si i, CNF rikhiah piakmi leng ah a si. CNF nih kan cawlcang lai va ti hna seh law, an minsenthut direct in an buar pinah Kawl ralkap he an buai colh lai. Cucu CNF caah politics lei ah minchiatnak le zumhawktlak sinak kha a hnursuan lai i CHIN kha kan min a chiatter khawh.\n2. Hriamtlai bu pahnih an cawlcanghnak mipi hitluk hin an teem. Hriamtlai bu pakhat aichap chih ahcun mipi an temhnak kha a let thum ah a hung cang lai. Anmah hmanh rawlei awk an ngeih chinchap lo lio i Kawl le Rakhine ralkap an khua i a lut chuakmi an cawm pin hna an CNF ralkap an ichap rih ahcun an paam a fak tuk lai. Hriamtlai bu pakhat an luhchuahnak khua ah bu pakhat an rak phak ve tikah mipi kha lung rumh cia in an zoh hna i an nuhrin covo fakpiin an buar hna. Hihi kan ruah chih a hau.\n3. Rakhine ralkap kha lungfak in va kah ding ahcun tactical le practical ruangah Kawl Ralkap he ttuantti a hau hnga. Cucu politics kalning ahcun kan miphun sal a kan can tertu kha va komh a si hnga i, Kawlram mipi le tlangcungmi kan unau hna lakah kanmah le kanmah belnang kan i thuh tluk a si hnga. Vawleicung hmaika ah ningzak in kan um hnga i kan mithmai a bi tuk hnga. Cucu ruah chih tthiam a hau.\n4. Rakhine ralkap he ral kan tho lai ti ahcun, ralkap bu le ralkap bu ikah sawhsawhnak in a dong lai lo. A ttanhtu mipi veve kha idoh colh ve a si lai. Thi a luang lai, lung a fak chinchin lai. Kan philh lo dingmi cu Rakhine (a bikin Chaklei Rakhine ram) ah kan miphun tampi (Paletwa ramchungnak a let in tam deuh) an um. Cu hna cu mipeem in um an si lo nain second class citizen bantuk in an neek ciami hna a si. Anmah nih an tuar khun lai. Zei caah tiah, a hohmanh bawmtu an ngei lai lo. Cu hna cu an kong kan ruah piak chih hna lo ahcun, kanmah le kanmah kan i thah tluk a si ko hnga. Hihi ruah chih hrimhrim a hau. Zei ruangah ti ahcun ka i dohnak kha miphun ruangah a si i, political ideology kongah a si lo tikah ttih a nung tukmi a si i fawite in a dai ti lomi, thisen tamtuk a luangmi raldohnak a si ruangah a si. India ram nichuah chaklei Manipur ram i miphun pakhat le pakhat an ithahnak tuanbia tlawmpal a thei balmi nih cun tampi an cuanh khawh ko lai. A donghnak ahcun India cozah nih hlawknak a hmuh ko i, a duh caan paoh ah uico bantuk in pakhat le pakhat a sehter hna i a zoh sawh hna. Cu vialte karlak ah kan miphun caah khat te lei ah tthanchonak vialte a donh lai i, ram daihnak lei kan panh kho ti lai lo.\n5. Atu i Paletwa le Rakhine ram i kan buainak le mipi kan intuarmi vialte hi a hrampi zohset ahcun Geo-politics ruangah a si kan ti khawh. Rakhine ram zinan a chuakmi tinco duh le Southeast Asia influence tuahnak dingah India le Tuluk nih an icuhnak ruangah a si kan ti khawh. Paletwa ram i Kaladan Tiva hmang in Rakhine ram i rili tilawng dihnak le Rakhine ram rili chung in a chuakmi zinan (Oil and Gas) lak duh ruangah India nih US Dollar Million 400 leng hmang in Kaladan Multi-Modal Transit Transport Project a tuah cuahmah. Tuluk nih Kyaukphyu ah rili cung tilawng dinhnak ser riangmang in Rakhine ram chuak zinan lak ding ah Million a thongthong hmang in a tim ve. Cu karlak ah Kawl ralkap le Kawl cozah lawng irinhnak cun hriamtlai bu izuat kha Tuluk i a khuaruahning a si. Zei ruangah dah Kawl ralkap nak in AA nih meithal ttha le hman cawk lo kuanfang an ngeih khawh? AA ralkap pawl nih cun vanlawng dah tilo cun Kawl cu vawlei koko ahcun khawika hmanh ah an ttih hna lo. (Hihi an mah ralkap tampi an chimmi bia a si). Rakhine ralkap cu Tuluk ramri ah hmunpi a dirhmi an si bantukin a ho nih dah a dirhkamh hna timi cu a fiang cia. Vawlei cung hmanh i kei mah a ti ve mi Tuluk ram nih dir kamhmi cu Kawl cozah/ralkap zong nih an chei lo. CNF khi India nih cu ti bantuk cun a dir kamh bal lai lo. A dirkamp hmanh ah India i ttemttawnnak in kan miphun cu a kan dolh dih colh lai. Ralpi pahnihnak a dih hnu i US le USSR/Russia mi ram a langpar in an rak i dohnak (an i zuatmi pakhat le pakhat an rak seh ter hna) Cold War bantuk he khan tahchunh khawh kan si.\nHihi thil tampi lakah ruah chih awk ah a biapimi lakah a biapi khunmi tiah tlawmte ka van tarmi an si. Hi pawl hi kan ruah chih ve hmasa i, thil sining a hnu lei hmai cuaithlai hmasa, pawngkam thil cangmi zoh hmasa dihlak hnu ah kan chim duhmi hi chim le rel izuam kho hna usih tiah saduhthahnak he ka tialmi a si. Mirang phungthluk i an chim bantuk in “Look before you leap, think before you speak” “Na per hlan ah zoh hmasa, na chim hlan ah ruat hmasa.” Cu lo ahcun kan thi a linh sawhsawh lio i khuarua hmasa lo i bia kan chimmi nih kan miphun a kan chiatchuah sual lai! thechinlandpost\nPu Paul C. Tha, CNF in achuak timi biadik fehter a si rih lo- Pu Htet Ni\nDFW Chung Miphun Hawile Covid-19 Zawmi Innchungkhar Thazaang Peknak Laksawng Min Cazin!\nPu Paul C. Tha, CNF In Achuak Timi Biadik Fehter A Si Rih Lo (By-Pu Htet Ni)!\nChin Miphun Caah Lunglawmh Awk Thawngpang


Chin Nungak China Ah Chinese Nupi Si Ding In An Zuar I A Zuar Tu Zong Chin Mi An Si A Poi Ko – FIAKFAIROCK\nChin Nungak China Ah Chinese Nupi Si Ding In An Zuar I A Zuar Tu Zong Chin Mi An Si A Poi Ko\nNungak suisui hi Singapore kalding a si nain, Chiana lei kalding tu in ai let than i China a van phanh cu Chinese nupi ding ah an zuar. Febuary thlathok Ka ah khan, kutthlak le vuak a rak tong cang i tu ah cun an zuarnak hmun cun a celh ti lo i a zam.cuthil cu a mah a zuartu nih a theih tik ah Suisui a hmu kho tu cu Chiana phaisa tampi Kan pek hnalai tiah a kamh hna.\nChina i Sui Sui a zuartu minung hi a min ah Thin Hnem a si i, China I pasal nei mi a si.kan laimi lak zong ah hin, China ram ah pasal nei mi an rak um ngai hna i a the khat cu vanchiat i an rak zuarmi khi an rak si. A thenkhat cu anmah duhmi te he ai um mi zong an si i Puaisa a tuah colh mi zong an si hna. laimi bak i miphun dang China pasal neih cu ngeihchia ngai khi a si.\nCuruang ah cun, na chungkhat, na hawile an si zong ah China i a kal ding an si ah cun, Rangon ah Puaisa a tha mi a fel mi te kawlpiak hna. Culong si lo in, na Puaisa pa hi a phone number le a sining dihlak kha theihdih I zuam law, na Chung le zong chimhkhawh duh I zuam hna. Cutik ah pakhatkhat buai nak na ton sual a si zong ah na konglam buaipi a awl deuh lai. China ram hi phaisa hmuh nak a tha tuk tiah an chim na in kal lo hi a tha deuh i hna zong a ngam deuh.\nKawl Puaisa nih Myanmar minung a zuar lengmang hna ti theih a si tawn ko nain, Chin mi bak nih China ah Chin mi thotho Chinese pasal ding ah an zuar mi hna hi cu ngeih a chia in lung a fak bak. Sui Sui zong hi, himdam ten tlung kho hram seh law, China i chin mi Puaisa Tin Hnem zong hi a thinlung I thleng hram ko seh.


2021 Kum Myanmar President Ah Pi Aung San Suu Kyi Thim A Si Lai – USDP – Onlinenungak\n2021 Kum Myanmar President Ah Pi Aung San Suu Kyi Thim A Si Lai – USDP\n2021 kum Myanmar President dirhmun ah Pi Aung San Suu Kyi nih nawlngeih nak a tleih hrim hrim lai tiah zumh a si. Ralkap pawl zong Myanmar ram i thimnak ah NLD nih teinak a hmuh ruangah ralkap nih an policy zong kan thlen taktak canglai tiah an ti.\n“Pi Aung San Suu Kyi hi President dirhmun tthu kho ding in phung hrampi Pohmah 59 ( 6 – sahlung ) in kham peng a si tikah Media pakhat nih Mandalay khuapi chung ummi USDP MP ai cuh vemi U Soe Aung cu an hal i Kei mah pumpak ruahnak ahcun President ah tling sehlaw ka duh ko ” tiin a chim.\nPresident si dingin a fimthiam nak zongnih a tlinh i President si sehlaw ka duh.. tiiin .. USDP Party chungmi zongnih party lei zongin a zeilei poh in a tlinh thlu ko tiin an hmuhning an chim ve. A tu ttuan cuahmah mi Hluttaw caah phung hrampi 59 ( 6 – sahlung ) cu an remh ko lai tiah zumhnak a um. USDP le ralkap nih Aung San Suu Kyi cu President dirhmun an peklo a si ahcun 2025 lei ahcun a caah ruahchan awk a umti lo. (Source: VOA)\nVideo rak zoh ve…


Dr.Sasa Le A Chuahkhehnak Khua Ah Sunglawi Taktakin Pathian An Thangṭhat Hna An I Nuamh Khawhning Cu Amak An Laam Chih Len-Video – Chin World News Evening\nDr.Sasa Le A Chuahkhehnak Khua Ah Sunglawi Taktakin Pathian An Thangṭhat Hna An I Nuamh Khawhning Cu Amak An Laam Chih Len-Video\nMarch 9, 2020 Salai Van Hmuhning\nTutan ah Mara ah Pathian an thangṭhatning vun zoh cu lung a hmui tuk hringhran. Dr. Sasa zong a nuam takatk ve a lungthin dihlakin Pathian a thangthat ve. Dr. Sasa hi akonglam tampi chim len hau loin kan theih dih ciomi a si. Pathian aa bochan taktakmi le a ṭih taktakmi a si i a nun hi cawn awk tlak taktak a si. Mi tangah aa dor i ram le miphun caah biatak tein rianṭuanmi asi. Pathian an thangṭhatnak video zoh khawh a si. Video timi hi rak hmet law a video zoh khawh a si.\nDr. Sasa a konglam tawi rak rel ve chih: Dr.Sasa hi Laimi tamdeuh nih cun kan theih dih lai dah. Lairam caah a si khawh chungin a cawlcangmi a si. Dr.Sasa nih achuahkehnak a chim ningah cun, amah hringtu apa pa hi Hakha chuak a si i hringtu anu lei tu hi Zophei a si tiah a chim.\nSasa apu cu Mara ram leiah khuasa in a um ruangah nihin ah cun Laimi cheukhat nih midang pi ah aruatmi kan tam. Achuah ni thla zong aa thei lo. Anu nih achuah ni thla achim ningah cun, nangmah cu zingka ruahsur lio ah na chuak tiah kanu nih a kati a si. Cu caah kei ka chuah ni thla cu zingka ruahsur lio hi a si ati. Dr. Sasa nih zeitlukin dah Chin ram hi a dawt timi cu chim haulo in atuahsernak in alang dih ko.\nDr. Aung Myint Thang Atu Lio Zawtnak Tihnung Coronavirus Kong A Chimmi Hi Ahmaan Kho Taktak A Chimmi Hi Na Zum Ve Maw\nKhah! Coronavirus Sii An Hmuh Cang Hi Na Theih Hrimhrim Aherh Hih!\nSalai Lungthli Tum: Tangka Ruangah CDF Hakha Le CDF Thantlang Adang Tein An Dir Than Dih Kha Asi\nBreaking News: Asian Tonpumh Biaruahnak Ah Myanmar Ram SAC cu Sawmding in Cambodia Prime Minister Nih Achim\nBreaking News: CDF-Senthang le CDF-Hakha an i ṭhen ṭhan CDF-Hakha nih Senthang Peng a Huap Kho Lo


Tarnu Tarpa Tthiangthut He An Rak Chuak Te Lai I Donald Trump Cu Thimfung An Bungh Hnawh Than Lai – Chuncha News\nDonald Trump thimfung ka thla lai lo tiah a hrocer mi Republican hruaitu cheukhat pawl le president hlun pawl hi 2016 thimnak lio zongah Donald Trump thimfung a pe duh lomi lawngte an rak si. Anmah thimfung tel loin President a thling ko. President hlun an si ruangah thimfung pahnih an ngeih hlei lo.\nThimfung pakhat telawng an ngei ve ko. 2016 US President thimnak ah CNN le Main stream media pawl nih opinion poll atu le atu an rak tuah bal le Hillary Clinton cu teinak an rak coter peng. Mah cu Laimi mifim tiah kan ruahmi hna zong nih an rak i lun. Asinain thimnak caan a phak taktak i thimfung an thlak ahcun Donald Trump nih a tei thiamthiam hna.\nThawngpang dang<<Chinmi Caah nusaltha kan ngeihmi Women’s right activist, Politician Cheery Zahau hi uar lo awk a rak tha lo. Nu dirhmun in hi tluk cawnnak lei zongah min hngalh bak in catang sang a kan ngei piak mi kan ngei chun a si. Nu caah zeitluk in dah kan covo a si mi kong a uapi i rian a tuan khawhmi hi thil tha ngai ngai a si. hmailei ah ramkhel dirhmun zongin lutlai hruaitu a chuah chin ko lai. A tangah hung bih ve tuah. Rinsantlak Chin mi tamzet lakih kan rinsan zet mi Women’s right activist, Politician Cheery Zahau cu leitlun University hminthang Salford University, UK ihsin Master of Science International Business with Law ongnak capi a ngah thu theih a si. Cheery zahau cun Pathian kutcak ruangah fimzirnak lam ih tumtahnak ka nei mi cu ka hlawhtling a si tiin tangdor nun nei zetin Pathian hnen ah lungawithu a sim ih a sungkhat unau rualpi le a pasal hnen khalah lungawithu a sim a si.\nKa dissertation hrang interviews in pe tu Dr. Thant Myint-U, Dr. Sean Turnell, Dr. Thet Thet Khaing, Kawl ram ih business leaders lang sar pawl parah ka lungawi. Ka rualpi Dr. Andrea Valentina, Nicola le Geraldine pawl parah lungawi thu ka sim bet duh. Cheery zahau ih hmin ngai cu Tuan Cer Sung a siih 1981 ah a piang. A nauhak lai ihsin Human Rights lam ngaisak zettu a si ih Women right thawn pehpar mi pawlkom tamzet khal ah hna a ṭuan. Amah thei tawk in Chin mipi hrang ah pumpekaw zettu a siih 2011 Chin Person of the Year ngahtu khal a si.\nA hnaṭuan that ruangah le a teimaknak ruangah International level ih hminthang a siih kum 2017 ah UNDP in N-Peace Award an pek ih kum 2018 khalah European Union Myanmar Delegation ih theihpinak Schuman Human Rights Award a ngah a si. Atu ahcun a pasal le fa 2 thawn Yangon ah an um ih CNLD pawlkom ramkhel dinhmun in Chin mipi hrang ah hna a ṭuan rero a si. Ref & photo :Cheery Zahau FB, Wiki\nTrump Nih US Rampi Caah Thatnak A Tuahmi Tial Ding A Tam Tuk!Khrihfa A Kan Dirhkam Tu


Model A Chuak Ding Ruth Par Tin Dim A Ngaihchiatnak A Phuan Viar Hi - News and Media\nRak ngai cio u. Live athlah a voikhatnak a si hi. Atu A tuanbia tete a kan hrawmh lio a si hi. Rak zoh cio u. Amah hi model achuak te dingmi a si. Zei tluk in dah a har timi hna hi a kan hrawmh. A sining a tlangpi deuh in a kan chim i ngai a nuam ngai. Kawlholh he Laiholh he. A dnag rel than. Atu lio Kawlram ah covid in a thimi tamdeuh cu a thau deuhmi le a pawpuar deuh an si ko hna lai.\nA thimi chungah a dermi cu an tlawm lai. Na thau ngai i covid in na zawt ahcun ruahchannak a tlawm cang tinak si ko. Laimi cu thau nawn le pawpuar nawn in um i rumra nei ngai in biachim phun khi kan uar ngai cu. Kan rumnak le kan phaisa neihnak hi kan paw in langhter kan duh. Nitlak ram ahcun a si ve lo. Sifak deuh poah an thau. US ram hna ahhin rawl tampi ei kan duh ti lo.\nA thlummi le a thaumi sa le a tlormi tampi ei kan duh ti lo cu. Nikhat ah rawl voithum ei hmanh kan duh ti lo. Mah lio ah Laitlang le Kawlrawn ahcun nan paw a puar zokzok khawhnak dingah hehtiah rawl nan ei. Mah tikah dam lonak tampi nan nei. Nan van thau i nan pawpuar i covid nih an tlaih hna tik ah nan thi zau/nan chai ti lo. A thau deuh poah cu covid in an zawt ahcun ruahchannak a um tuk ti lo ah ruah ding a si ko.\nLaimi nih kan rumnak hi kan paw ah langhter duh tuk ti hna hlah u sih. Na thih tuannak tuk si deuh lai. Sifak zawn a ruatmi cu lunglawmmi a si, harnak chung i a um tikah Bawipa nih a bawmh lai. Bawipa nih a huhphenh lai i a nunnak kha a zuah lai; ram chungah lunglawm in a umter lai i a ral hna kut chungah a kaltak lai lo. A zawt tikah Bawipa nih a bawmh lai i a damter ṭhan lai.\nNangmah cungah ka sual cang, Bawipa ; ka zaangfah law ka damter ko,’ ka ti. Ka ral nih an ka congoih. An i thawh i, ‘Zeitik dah a thih lai i philh a si lai,’ an ti. Keimah zoh i a rami kha lung thiang in an ra lo, ka thangchiatnak lawng kha an hlat i an chuah tikah a kenkip ah an chim. A ka huami nih khan a thli tein an ka congoih, ka ca i a ṭha lo bik ding kha an ruat. An i thawh i.’A zawt a zual ko, a ihkhun in a tho bal ti lai lo,’ an ti.\nKa hawi ṭha bik, ka zumh bikmi, rawl a ka hrawng lengmangmi hmanh kha ka ral ah a cang. Bawipa, ka zaangfah law damnak ka pe ṭhan ko; cun ka ral cu teirul ka cham ṭhan hna lai. Cu tikah ka cungah na lung aa lawm ti le ka ral nih an ka tei lai lo ti kha ka hngalh lai. Ahmaanmi kha ka tuah caah na ka bawmh lai; na hmaika ah a zungzal in na ka umter lai. Bawipa, Israel Pathian cu thangṭhat u sih! Atu le a zungzal in thangṭhat u sih? Amen! Amen.


Breaking: Hakha Lamtonnak pawng KBZ Bank hmai ah Kawl ralkap nih khuami an tlaih hna – Chuncha News\nBreaking: Hakha Lamtonnak pawng KBZ Bank hmai ah Kawl ralkap nih khuami an tlaih hna\nNovember 1, 2021 Chuncha Comments 0 Comment\nBreaking: Hakha Lamtonnak pawng KBZ Bank hmai ah Kawl ralkap nih khuami a tlawmbik 5 tlaih: Nihin November 1 zaan 9:00 hrawng, Hakha lamtonnak pawng, KBZ Bank hmai (Pale Store-2 pawng) ah Kawl ralkap (Ralhrang) nih khuami 5/6 hrawng an tlaih hna, tiah kan theih.\n“Motorcycle in aa chok mi kha an tlaih hna. An check hna. An khuk an bilter hna hnu ah palek motor le Honda raang mi motor pakhat an ra. Uniform aa hruk lo mi pawl nih khuami 5 or 6 cu motor cung ah an kaiter hna i an kalpi hna,” tiah khuami pakhat sin in kan theih. Aa chok mi hi anmah cu palek motor in an kalpi hna i an motorcycle cu thlanglei ah an zuanpi, tiah kan theih. Credit: THT\nUS ram aiawhtu palai hlun Bill Richardson Naypyitaw a phan diam: Zeltluang in a zutmi tonnak kong (agenda) cu Myanmar now nih a hmuh. Palai hlun pa cu nihin ah Naypyitaw a phan cang. Nili chung Myanmar ram ah a cam lai. Ralkap firbawi MAH, adang ralkap upa hna le tuanvo ngeitu ministers hna he tonnak an ngei lai. Thaizing ah MAH he an i tong lai. Cu hnu ah ramdang vunci pathau pa he an i tong lai tiah zeltluang in a zutmi catlak nih a langhter.\nCu hnu ah ngandamnak vunci he an i tong lai. Cacawn nithum ni tu cu Naypyitaw in Yangon lei ah vancungzuang in a zuang te lai. Yangon lei a kalnak a ruang cu Myanmar ram ah US acozah nih a rak thlahmi US palai amassador he Myanmar kong ruatkhang awk caah a si te lai. Cu hnu ah a ram lei ah a kir than te lai. Atu tan a ratnak hi bawmhchanhnak kong le covid kong ah a si ti a si.\nUS SG zong nih hi a khualtlonnak kong hi tha tein a theih ti a si. (keimah chapmi: Bawmhnak kong le Covid kongah rampi chung taktak tuanvo a la kho tu cu MAH long cu a si rih tikah adang buu ton awk hi a tha rih rua lo) Credit: Thawng Za Pum\nModel Lu Lu Aung Nih Thantlang Ralzam Caah Phaisa Kyat Sing 10 A Hlut: Myanmar mipi tampi nih thazaang pek mi Model Lu Lu Aung nih saram lungput ngei SAC ralhrang pawl ni zoh chia tak in an inn an lo a hrawkmi ralzam Thantlang mipi caah phaisa Khat sing 10 a lut tiah Thantlang Placement Affairs Committee (TPAC), Thantlang nih a cohlannak a langhter.\nModel Lu Lu Aung nih a hlutmi Phaisa cu, Thantlang mipi caah a herh hrimhrim ko tinak zawn ah kan hmang lai tiah tuanvo ngeitu Thantlang Placement Affairs Committee (TPAC) lei nih thawngthanhnak an tuahnak ah an langhter chih pinah hluttu Model Lu Lu Aung le a chungkhar zong Pathian nih thluachuah pe chin ko hna seh tiah thluachuah hal piak buin an lunglawmhnak an langhter hi a si. Source: Thantlang Placement Affairs Committee (TPAC)\nOctober 29 zing in zaantim tiang Ralhrang nih Thantlang khua inn 164 an khangh mi hi tuksuum a si i fihnung mi riantuannak zong a si, vawleipi nih dan a tat a herh, tiah US Ramdanglei Minister Zung Spokesperson Edward Ned Price nih a chim.Khrihfa biakinn le inn an khangh mi siseh, Chinram ah Kawl ralkap hna cawlcanghnak hi fihnung a si i cucu American dirhmun in kan dohkalh i kan thinphang ngaingai,” tiah Edward Ned Price nih a chim.\nMin Aung Hlaing le a naule nih hin rammi zei an rel hna lo ning le nuhrin covo an buar ning a fah zia a lang i cucu tuanvo a lak a herh lai pin ah vawleipi nih hriamnaam zuarh ding a si ti lo. Cucaah, Myanmar ram democracy lamthluan ah a kal khawh than nakhnga a cawlcang mi mizeipoh he kan dirti peng lai, tiah a chimchap.\nSecretary-General’s Special Envoy on Myanmar Situation in Chin State as well as Sagaing and Magwe… incidents have echoed harrowing acts committed during 2017 “Clearance Operation”…..”Strong appealed for unified international action”…\nUN Secretary General nih Burma ram I lamkaltu a thlah mi nih cun; Chin ram, Sagaing le Magwe I a cang cuahmah mi thil hna hi tuksapur in kawl ralhrang nih 2017 lio I Rakhine ram ( Rohinja miphun hna) I an rak tuah mi he ai lo. Cu caah vawlei cung ram hna nih kanzapi in action kan lak hrimhrim ahau tiah UN ah a ti tthan.\nKan ram sining kong ah Democracy a ttanhmi Vawlei cung ram ngan deuh le UN lei I kan konglam he aipehtlai mi viate cu an hna kan pemh lo mi hna le bia kan ruah lo mi hna hi an um ti lo ti awk tluk deng asi. Chim ding bia vialte cu chim le rel dih asi ko cang. Pathian nih a rem a ti ah cun kan tuarnak hma thawng hin ram pumpi him nak zong kan phan te ko lai. Kan chim voihna, lungsau te in kan ttang ttualmal rih hna lai. Credit: Salai Bawi Lian Mang\nTHINLUNG DIHLAK DAWTNAK NIH MIPHUN THLUACHUAH PEK AWKAH PATHIAN CU A CANGHTER LAI (Zaangfah tein rel dih mu) PATHIAN nih Abraham cu Thluachuah pek a timh taktak tikah, Abraham cu a hneksak! Ishmael cu Abraham fapa si ko hmanh selaw, PATHIAN nih zumhnak lei, thlarau lei in Abraham tefa ah a chiah lo caah a hal lo i, “fapa pakhat te lawng na ngeihmi Isak, na dawt ngaimi kha khangh thawinak caah ka pe,” tiah a hal (Gen 22:1-2).\nAbraham nih PATHIAN a dawtnak cu a fapa Isak a peknak in a langhter! Cucaah Abraham cu BAWIPA nih Thluachuah a pek i tefa Thluachuah, Miphun Thluachuah cu a pek! Cucaah Abraham cu zumhnak pa, thlarau lei pa ti a si ( Rom 4:17). Nihin, kan Ram le Miphun caah chaw kan pekmi hi PATHIAN kan pek tiin hun ruat u. Zeicahtiah, BAWIPA nihcun, saram siseh, tangka siseh, a ei bal lo i kan thinlung tu kha a duhmi cu a si. Kan thinlung cu ‘aman’ kan pekmi hin kan langhter. Thongkhat na pek ahcun, thongkhat man in PATHIAN le a Miphun hi na dawt ti nak a si. Thongnga, thonghra na pek ahcun, thongnga man, thonghra man in na dawt tinak a si. Na tangka fang dihlak na pek ahcun, na thinglung dihlak in na dawt ti nak a si.\nRamțha a ummi Miphun dawtu hna, Thantlang khua a kangh nak in hninh nan si hnu zongah zaran cu thongkhat ah nan i zi ko rih hna. PATHIAN le a Ram na dawtnak cu thongkhat man te lawng a si! Thongkhat cu sing/ting 15-20 lawng a si. Nan dawtnak ngeihmi hi a fa tuk rih lo maw? Ram pakhat, Miphun pakhat sersiamnak caah nan i biatak nak thinlung hi, BAWIPA hmuh ah a za rih lo. Cucaah, zaran nihhin, nan motor pakhat cawknak cio tal in, BAWIPA nan dawtnak, Miphun nan dawtnak, Ram nan dawtnak cu BAWIPA Hmai ah nan langhter awk a si.\nZaran nak in PATHIAN nih thluachuah a pek deuhmi hna nihcun, Hakha, Thantlang i inn pakhat cawk/sak khawhnak tal in, BAWIPA nan dawtnak, Miphun nan dawtnak, Ram nan dawtnak cu nan langhter awk a si. Thongnga thonghra nan pekmi nih inn pakhat a caw in a sa kho lo. Cucaah BAWIPA le a Miphun, BAWIPA le a Ram nan dawtnak cu inn pakhat hmanh a caw kho lomi, a sa kho lomi dawtnak lawng a si caah, BAWIPA caah Thluachuah pek awk a tlak taktak rih lo. Cun, Chin Miphun lakah Abraham bantukin BAWIPA nih Thluachuah a kentermi hna nan um i cu hna tu nihcun, Motor pakhat cawknak siseh, inn pakhat cawknak men siseh a za ti lo! Nan tangka fang dihlak khan, nan pek a herh cang! Cucu, kan thinlung dihlak BAWIPA nih kan Miphun caah a kan hal mi cu kan si.\nAbraham bantukin Chin Miphun le Chinram caah Thluachuah a ham tu ding caah, BAWIPA nih Special in thluachuah an pek hna i nun an hal țhanmi hna, dawtnak an halmi hna, an hneksak mi hna nan um ko. Asinain, nan pe rih lo! Thong 10 thong 20 cu nan pek cang ko. Cun, a herh ahcun ka chap te lai tiah siang ngaiin nan um ko. Cucaah thinlung dihlak nan pe rih lo. Nan pek taktak mi cu nan tangka fangin nan ngeihmi cheunga cheukhat a si lo le cheuriat cheukhat tibantuk hrawng lawng nan pek rih. Cucaah, BAWIPA le a Ram, BAWIPA le a Miphun, na Ram le na Miphun na dawtnak thinlung cu, cheunga cheukhat a si lo le cheuriat cheukhat te lawngin na dawt ko rih tinak a si.\nJosep nih a pa Jakob cu a thinlung dihlak a hal. Cucu a a sianlo bikmi Benjamin a kalter kha a si. A sian lo bu tein, Benjamin cu a pek caah, ti le rawl ei cawk lo a hmuh i, a rak sungh cangmi a fapa dawt kum 20 renglo a rak țah cangmi Josep zong a hmuh kha! Ahodah, Kan Miphun aiawh in, BAWIPA a daw taktak lai? Aho dah dawtnak tlingin Miphun caah Thluachuah a ham kho lai? BAWIPA nih a kan hal ee!\nBAWIPA JESUH nih, ” ka ti a hal,” a ti bang, Chin Miphun caah thinglung dihlak dawtnak aman a petu ding BAWIPA nih a kan hal. David zong nih Bethlehem tikhor ti a ngai ruang mang! Thih le thih tiin a mițhawng pathum hna nih an thanpiak. David nih a ding taktak lo, thih le thih tiin an than mi thi hi ka din lai maw a ti i, BAWIPA Hmai ah a thlet! Cucu dawtnak phung cu a si. Mithawng pathum nih thih le thih tiin an thanmi, David nih BAWIPA Hmai i a thlet mi Bethlehem ti/thi cu, Bethlehem i a hung chuakmi JESUH KHRIH ah a hung i cang i mi vialte nunnak caah thlet mi KHRIH thisen cu a hung si ( 2 Sam 23:15-17).\nDavid mițhawng pathum bantukin, aho dah, Chin Miphun David caah Bethlehem tikhor ti/thi a chawva dihlak in a than kho lai? Tahchunhnak ah, Pu Ngun Tling maw? Hluanku pa maw? Aho dah a tangka fang ngeih dihlak BAWIPA Hmai ah Miphun caah a thle lai? Abraham nih a caan kum 25 a pek ko. Asinain Isak hrimhrim in, Abraham thinlung cu hneksak a si. Hihi vanlawng kahnak le zeidang hriam vialte nakin cawk deuh ding hriam țhabik cu a si.\nNihin, Bethlehem tikhor ti bantukin, nan nunnak thazaang dihlak i nan thanmi nan chaw hna, BAWIPA Hmai ah thi/ti bantuk in Chin Ram le Chin Miphun caah nan thlet cang mi le nan thlet laimi, thawinak hna hi Chin Miphun pi kan caah nun khawhnak Thluachuah a phurtu cu a si i BAWIPA Thinlung nih a kan halmi dawtnak, caansau a nguh mi Thluachuah cu a si.\nCu bantukin Miphun caah thinglung a ngeitu hna hna cu BAWIPA PATHIAN nih Abraham bantukin Thluachuah an pek hna lai. Chin Miphun dawtu pa/nu tiah Thluachuah an pek hna lai. Tefa thluachuah le chungkhar thluachuah an pek hna lai. Ramchung um mirum tampi hi cu Ishmael bantuk in BAWIPA halmi an si rua hna lo? Isak le a pa Abraham cu Moriah tlang lei ah an nunnak hmuh țhan awkah, an nunnak pek awkah an kal nuahmah bantuk in, kan nunnak hmuh țhan awkah Moriah tlang thawi awkah i thawh hna usih. Isak he kan rak kir țhan lai. An rel cio nak lai kua chin hna KHRIH Lamkaltu, Tluang Lian ( Martar)\nBreaking: KA+KNDF Tangtlang Nih Ralhrang Ralkap Tampi Ankapthah Than Hna\nUS ram aiawhtu palai hlun Bill Richardson Naypyitaw a phan diam